
Ono, što je zajedničko dvojici pjesnika, ukoliko su doista 
pjesnici, originalni stvaraoci, samo je i jedino ovo: da obojici 
pripada ime pjesnika. ‘Tamo, gdje se oni razlikuju, gdje su doi¬ 
sta oni sami, tu upravo leži njihovo središte, njihov lirski značaj. 

Oni mogu biti blizi, srodni osječajima, idejama općem 
ukusu i onih, koji nisu pjesnici, kao što su primjerice čitaoci 
poezije ili »stihotvorci«, ali se samo približno može ustvrditi, da 
oni pjevaju na različit način iste osjećaje, — jer pod utiskom 
njihove vlastite ličnosti ti osjećaji poprimaju jednu osobitu boju, 
znače nešto novo, što oni otkrivaju nama samima. 1 upravo to 
je ono bitno, na što mora upozoriti kritik, da bi svratio čitate- 
Ijevu pozornost. 

• Zato bi bila puka igra pojmova opisivanje razvitka tali¬ 

janske lirske poezije kao kod bilo koje druge. Mogu se istaknuti 
neke činjenice s obzirom na povijest kulture, značajke jednog vre¬ 
mena, reakcije, zbog kojih se je prešlo u drugi pediod, — ali treba 
odmah naglasiti, da je poezija individualno djelo, koje se mora 
strogo odrediti, razlikujući ga od općenitih značajki svoje vrsti. 

Prava poezija, kao savršen izraz umjetničkog stvaranja, 
može se naći u Italiji tek u drugoj polovini trinaestog stoljeća. 

Ljubavna dvorska poezija i ona konvencionalna, koja je 
imitiranje provansalskog pjesništva, kod pjesnika sicilijanske 
škole i toskanskih provansalista, ima više elemenata govornog 
jezika, dok iz religiozne poezije pučkog duha, iz pjesme Sv.Fra- 

n j e, iz gorljivih mističkih egzaltacija Jacopona izbijaju 
snažna, ali neizrađena osvjetljenja, koja ne nalaze uvijek umjet¬ 
ničko ostvarenje. 

S Guidom Guinizellijem počinje ono, što Dante, naj¬ 
veći predstavnik, naziva »ii dolce stil nuovo«. Filozofska dok¬ 
trina uspjela je spojiti u pojmu žene-anđela mistički osjećaj 
s ljubavničkim. Stvara se jedna posebna atmosfera, u kojoj ljud¬ 
ski osjećaji na tajinstvenom dnu božanskog dobivaju novu vri¬ 
jednost: odatle neka prefinjenost, prisnoća, koja silno očarava 
— kad ne zapada u apstraktnost pukih pojmova — i svježina 
jednog zdravog primitivizma. Ovoj Danteovoj značajci 
treba dodati i ono, sto se nalazi u »Divini Commediji«: moćan 
realizam, pretvoren u fantaziju, snažna vizija bezbrojnih oblika 
života, koju on mdi sub specie aeternitatis; fantastična projekcija 
svih srednjevjekovnih mističkih težnja u viziji budućeg života, 
a uz to uzdizanje herojstva na djelu i u misli, što nagovješta 
ideale renesanse i ne protiveći se srednjevjekovnom kršćanskom 
idealu. 

Kod P etr arke nema više Danteove vjere i on se nepre¬ 
stano koleba između dva ideala: života i ljubavi, slave i aske¬ 
tima, ne podvrgavajući drugi prvome. Njegova ljubav nije 
božanska, nego mu je vječna zapreka, koje je on svijestan, pa » 

se uvijek protiv nje bori, da bi joj se opet začas prepustio. To je 
novo kod P etr arke i s obzirom na grčke i latinske pjesnike, pa 
njegovoj ljubavnoj viziji daje osobit ton i sumornu muzikalnost. 

U toj suprotnosti nalazi se sav P etr arka: proučava, ispituje i i 

muči sama sebe onom psihološkom finoćom, koja je proizvod 
kršćanskoga duha, i onom umjetničkom nasladom, koja se može 
smatrati oznakom humanizma. 

Pisci poslije Petrarke počinju s humanističkom gorljivošću 
prezirati pučki jezik i upotrebljavali klasični latinski: klasicizam, 
spoljašnja i vještačka strana onog duhovnog pokreta, Renesanse, 
počinje svojim nesretnim djelovanjem. 

Tokom jednog stoljeća gotovo nema talijanske poezije, sve 
dok L o r e n z o ii Magnifico ne udara temelje pokretu, 
koji ide u prilog pučkom jeziku. Dodir sa stvarnošću, živahnošću 
govornog jezika spasava poeziju U Magnifika, koji kadšto pro- 
življuje i najrazličnije osjećaje iskrenošću jednog nestalnog 
duha. P oliziano je onaj, koji izražava najdublje značaj svog 
vremena i kojega je poznavanje čiste grčke poezije sačuvalo od 
formalnog klasicizma. Osjećaj, koji prožima njegovu pjesmu, to 
je radost zbog ponovno pronađene prirode, koja je u svojoj ta 
jinstvenoj svježini ipak lišena svake transcendentnosti: osjećaj 
prolaznosti vremena i bića daje glazbenoj jasnoći ovih stihova 
notu lake sjete. Smijeh P u l c i j a, pučanina, koji je toskanskim 
humorom prerađivao pučke karolinške pjevače, tuga B o iar d a, 
koji je iz radosne egzaltacije ljubavi prelazio u najgora razoča¬ 
ranja i koji u stvarnosti tadašnje Italije, u koju provališe tu- 
đinci, vidi i propadanje viteškog i herojskog ideala — ta dva 
pjesnika zaključuju poeziju petnaestog stoljeća 

Euritmija i vedrina u ljepoti, koja je jedna od najpleme¬ 
nitijih značajki ideala života Cinquecenta, očituje se najraskoš¬ 
nije i najneposrednije u A r i o s t a: on taj ideal može oživo¬ 
tvoriti samo u umjetnosti, gdje mu nevjerojatne zgode, koje on 
umnožava u svojoj domišljatoj i plastično slikovitoj mašti, pruža 
ostvarenje snova i viziju ljudske stvarnosti prožimljući ih pro¬ 
zračnom lakoćom sanjđ. Na ovaj način on može ljudske osje¬ 
ćaje gledati s ganutom ljubavlju, a da mu ovo ganuće ne uzne¬ 
miruje harmoniju snova: iako se kadšto pojavi, otvoreno ga ubla¬ 
žuje posmijehom. 

T a s s o se nalazi skupa s Michelangelom, tilanskim 
i tragičnim temperamentom, u doba duhovne krize, to je konac 
Renesanse, kad se njezini ideali već kose s religioznim idealima 
Prolureformacije. Tassov je položaj, tek na obratan način, kao 
Petrarkin. U svojoj poeziji kroz patetičke prizore svojih junaka 
Tasso opijeva samog sebe, izražava svoju glavnu misao — to je 

misaona tuga jednog duha, željna ljubavi i pobijeđena od ži¬ 
vota: sjeta, žudnja za snovima, fina čuvstvenost, koja se razli- 
ježe u glazbu. 

Jednostranost klasicističke poezije, koja je oponašanje pe- 
trarkista i latinskog pjesništva, te pored toga pobjeda nove 
nauke, koja je uzdrmala ugled starih — izaziva reakciju seicen- 
tista, pjesnika sedamnaestog stoljeća. Traži se efekt u samom 
pretjeravanju osjećaja i u igri slika: pojava, koja se već nazi¬ 
rala kod Tassa uz težnju da se poezija svede na muziku. To je 
doba, kad melodrama, koja se rađa, triumfira. 

Kao reakcija seicentizmu u prvoj polovini osamnaestog sto¬ 
ljeća ukus se mijenja: teži se jednoj izražajnoj jednostavnosti, 
jalovoj naivnosti osjećaja. Takav ukus, poznat po Društvu Ar- 
kadije (Societa delV Arcadia), nalazi svoj najsavršeniji izraz u 
pjesmicama kratkih pjevnih stihova, već spremnih da bridu 
uglazbljene. U drugoj polovini ovoga stoljeća moralni problemi 
i pitanje ljudske sudbine opet su živi plamen duha: i poslije poe¬ 
zije neznatnih i ispraznih pisaca dolazi poezija Parinija i 
Alfierij a, neobično jake ličnosti, koja je u suprotnosti sa 
svojim vremenom i samim sobom. To je doba lluminizma, kojim, 
ide uporedo Sturm und Drang, s kojim može biti povezan ide¬ 
alno i Alfieri. 

Izgubivši vjeru i razočaran u svojoj novoj vjeri, koju je 
proglasila Francuska Revolucija, koja je bila oživotvorena u Na- 
poleonu, F o s c olo, pošto je svladao očaj onoga, koji ne može 
živjeti bez životnog ideala, nalazi pravo utočište u iluziji, u svi¬ 
jetu ljepote. Ponovno oživljuju grčki mitosi, ali daleko od hlad¬ 
nog klasicizma, oni su, čak, izraz jednog romantičnog duha, koji 
se želi riješiti stvarnosti. Kesmiren, Foscolo traži još jedno rje¬ 
šenje: herojski život, koji je zapravo jedini dostojan, da se pro¬ 
živi. Grob postaje simbolom stvarnosti i velikodušne iluzije onoga, 
koji je živio samo za drugog i koji u njihovoj uspomeni živi be¬ 
smrtan. Kod Foscola treba još naglasiti: ljepotu, ali ne samo 


kao radost pojedinca, nego kao društvenu odgojiteljicu. Kao i 
Foscolo, tako i Leopardi, duh je s jedne strane prikovan o 
naturalizatn osamnaestog stoljeća, a s druge o romanticizam, 
protiv koga misli da se bori. Leopardi ima neobično bistar duh, 
koji mu ruši sve iluzije ljubavi, slave i javnog života i prika¬ 
zuje život kao zlo, prirodu kao roditeljku bića, kojima usađuje 
želju za srećom, ali ih u isto vrijeme sprečava u njezinom ostva¬ 
renju. Njegova je duša preosjetljiva, vrlo fina i vrlo uzbuđena. 
Kad ne može slaviti iluzije kao izgled života, on opijeva nji¬ 
hovu propast. Jedina je radost života iluzija, ali i ta traje samo 
za mladosti. Poslije vizije hladne stvarnosti on će pronaći jednu 
bolnu slatkoću samo u uspomeni i naročito u sjećanju prošlih 
iluzija, kojih se sjeća beznadnom nostalgijom. Nada i uspomena, 
koje preobražaju krutu stvarnost, koja je za čovjeka bol — naj¬ 
dublji su motivi Leopardijeve poezije. Negirajući iluzije, on ih 
zapravo uzdiže na način, koji je uspio samo nekim pjesnicima. 

M an z o ni, glavni predstavnik talijanskih romantičara, 
ako se izuzmu neke doktrinarske oznake, romantičar je u manjoj 
mjeri, nego ostali talijanski pjesnici; klasičan u svojoj sintetički 
isklesanoj i jasno određenoj formi, iako poslije obraćenja, u svo¬ 
jim pjesmama ne obrađuje grčke i rimske mitose. Nostalgija, ne¬ 
mirna romantičarska žudnja nalazi smirenje kod njega, kojemu 
je onkraj sadašnje stvarnosti jedino utočište iluzija, ali ga ni 
ova spoznaja ne može zadovoljiti, koliko jedna uzvišenija stvar¬ 
nost, koju mu je dala vjera. On proživljuje dramu povijesti i 
dramu ličnosti povijesnog zbivanja, a u toj drami pojavljuje se 
djelatnost kršćanske Providnosti. 

Neprijateljski raspoložen u svojoj mladosti prema Manzo- 
niju, protivnik onakovog romanticizma, kakav se pojavljuje u 
njegovim poznim i slabim predstavnicima, Carducc i, puča- 
nin, iskren u svojim osjećajima, lišen aristokratizma u umjet¬ 
nosti, očituje se klasičarom i s ljubavlju promatra realizam: ali 
je intimno u samom sebi romantičar, kad nostalgično žali za 


6 


7 





prostim, jakim herojskim životom, bilo u povijesnom svijetu, koji 
on oživljuje epskom maštom, bilo promatrajući svoj vlastiti život 
ili kad bježi u snove. Carducci je romantičar, ali muževno zdrav, 
koji voli jasnu formu i čvrstu konstrukciju. 

Poslije Carduccija vijek se završuje (uključujući tu i prvo 
desetljeće dvadesetog stoljeća) s dva velika pjesnika: P as c o- 
lij em i D’A nnunzij om. Pascoli, koji je poslije očeva raz¬ 
bojstva i propasti svoje obitelji klonuo duhom pred tajanstve¬ 
nim smislom života, da bi zatim osjetio samilost prema svi?n 
stvorenjima pa i krivcima — nalazi utočište u kontemplaciji ne¬ 
znatnih prizora iz prirode, koje on promatra sa zapanjenom sje¬ 
tom vječno ucviljenog dječaka. Kad ne zapada u neke mane, 
koje proističu iz pretjeranog sentimentalizma, Pascoli stvara vrlo 
osebitu i samosvojnu atmosferu. D’Annunzio pjeva radost ži¬ 
vota, koja je za njega svrha: jednako u nasladi rafiniranih sje¬ 
tila, kad uzima sve izglede prirode, ili u opijenosti volje, napete 
od opasnosti, kao i u snažnoj umjetnosti, koja je za njega sen¬ 
zualno uživanje. Njegova je mašta raskošna slikama, koje se 
muzikalno nižu više za utiscima, negoli za nekom idejom, koja bi 
se očitovala kao osjećaj. Njegova je umjetnost velika, kad iskreno 
pjeva o samom sebi oplemenjujući se i pro duhovi ju jući u lje¬ 
poti stiha, a postaje lažnom, kad hoće izraziti neke druge osje¬ 
ćaje ili opravdati svoj pogled na svijet. D'Annunzio je čovjek 
Renesanse, koji je živio u doba dekadentizma. Moglo bi se do¬ 
brim dijelom za njegovu poeziju ustvrditi, da je poezija sjetilne 
umornosti, gorčine, koja dolazi iza naslade. 

Ova posljednja značajka D’Annunzijeve poezije, koja nije 
posljednja u vremenskom toku, utjecala je donekle i na tako zv. 
»sutonske pjesnike«, ali kao umornost od svega dannunzijevskog 
svijeta. Bila je, dakle, kod ovih pjesnika i jedna reakcija na 
dannunzijanizam, ali ne možda što bi oskudijevali u životnosti 
(dva glavna predstavnika sutonskih pjesnika umiru od tuber¬ 
kuloze: Corđzzini u dvadesetoj, a Gozzano u trideseti- 


trećoj godini), nego najviše zbog njihove potrebe za iskrenošću. 
Corazzini pjeva prigušenim, jednostavnim, dječačkim tonom no¬ 
stalgiju jednog neproživljenog života, a Gozzano oplakuje svoju 
sentimentalnu jalovost i ovo njegovo oplakivanje ujedno je i 
najživlji osjećaj. On bi htio da bude jednostavan duh, senti- 
mentalac osamnaestog ili romantičar devetnaestog vijeka, ali 
laka ironija, kojom promatra ove osjećaje, otkriva mu svu uza¬ 
ludnost ove nostalgične i knjiške igre. 

Prije Svjetskog rata i u isto vrijeme, kad se pojavljuje »su- 
tonska poezija«, provalio je futuristički pokret sa F. T. M ar i- 
nettijem. Futurizam je u stvari druga manifestacija D'An- 
nunzijeva utjecaja, koja se je ovdje očitovala kao ljubav pretna 
energiji, živoj senzaciji, novoj zamisli; to je druga reakcija pro¬ 
tiv dannunzijanizma, t. j. protiv estetizma s primjesom nekih 
arhaičnosti te je egzaltacija modernog brzog i mehaničkog ži¬ 
vota. 

Kod današnje talijanske lirike, koja se počinje poslije rala, 
mogle bi se pored ostalih spomenuti ove značajke: strah od rje¬ 
čitosti, sentimentalne razvučenosti i površnosti. To je produblji¬ 
vanje i istraživanje vlastite ličnosti, praćeno nemirnom težnjom, 
da se što sažetijim izrazom iskaže najhitnije — traži se dakle 
čista poezija. Ta se poezija očitovala u različnim oblicima, kao 
što su različne i ličnosti pojedinih pjesnika i dala je pjesama, 
koje će ostati. Doba njezinog cvata može se smatrati dovršenim, 
već zbog činjenice, što se pojavljuju mnogobrojni oponašatelji. 

Kakova će biti nova poezija — to se, dakako, ne može pro¬ 
ricati. Uživajmo međutim, zahvalni, dar što nam ga ponudiše 
pjesnici — zahvalni i hrvatskim pjesnicima, koji su s tolikom 
ljubavlju nastojali da na svom jeziku ožive djelo talijanskih 
umjetnika. 

DR. PAOLO M IX 

(Prevedeno iz rukopisa) 

TALIJAN 5 K A LIRIKA 


T EINA E ST O STOLJEĆE 


SV. FRANJO ASISKI 

POPIJEVKA SUNCU 

Svevišnji, svemogući, dobri Gospodine! 

Tvoja je hvala, slava, čast i svaki blagoslov. 

Samo Tebi, Svevišnji, pripadaju one, 

A ni jedan čovjek nije dostojan da spomene Tebe. 

Hvaljen budi, moj Gospodine, sa svim svojim stvorenjima 
Osobito s gospodinom bratom suncem, 

Koje daje dan i obasjava nas svojim svijetlom. 

Ono je lijepo i blistajući velikim sjajem, 

Znamenuje ono, Svevišnji, Tebe. 

Hvaljen budi, moj Gospodine, 

Radi brata mjeseca i zvijezda, 

Koje si stvorio na nebu jasne i drage i lijepe. 

Hvaljen budi, moj Gospodine, radi brata vjetra 
I radi zraka i radi oblaka, radi vedra i svakog vremena 
Kojim uzdržavaš svoja stvorenja! 

Hvaljen budi, moj Gospodine, radi sestre vode, 

Koja je vrlo korisna i ponizna i dragocjena i čista. 

Hvaljen budi, moj Gospodine, radi sestre vatre, 

Kojom rasvjetljuješ noć: 

I ona je lijepa i vesela i jaka i silna. 

Hvaljen budi, moj Gospodine, 

Radi naše sestre, majke zemlje, 

Koja nas hrani i nosi 

I daje različne plodove i šareno cvijeće i travu. 

Hvaljen budi, moj Gospodine, 

Radi svih, koji praštaju od ljubavi prema Tebi 
I podnose nemoć i nevolju; 

Blago onima, koji pate mirno, 

Jer ćeš ih Ti, Svevišnji, okruniti! 

Hvaljen budi, moj Gospodine, 

Radi sestre naše tjelesne smrti, 

Kojoj ne može izmaći nikoji živi čovjek. 

Jao onima, koji umru u smrtnom grijehu! 

Blago onima, koji se podlažu Tvojoj svetoj volji, 

Jer njima ne će druga smrt nauditi. 

Hvalite i blagosivajte moga Gospodina i zahvaljujte Mu 
I služite Mu u velikoj poniznosti. 

Pavelić 


KRISTOVA TUŽALJKA NAD 
GRJEŠNIKOM 

Za te plačem, ljudski sine, 

Za tvoj spas me skrbi kine, 

A ti bježiš sveđ od mene. 

Da izvedem spasa djelo, 

Vratim tebe s bespuća ti, 

Uzeo sam na se tijelo, 

Rodila me Djeva Mati: 

A1 mi zlo se ljubav plati, 

Muke, što ih mučih za te, 

Neharom su uzvraćene. 

Kad gospodar ja bih bio 
Krut i nizak naopako, 

S pravom bi ti reći smio, 

Da si moro pobjeć tako, 

Ali tebi um se mako, 

Pa na dare, što ti dadoh, 

Ne misle ti misli lijene. 

Stvorih bića nebrojeno, 

Koja će ti služit moći; 

U svem, što je naređeno, 

Ona su ti u pomoći: 

A ti, nj inoj rob slatkoći, 

K meni, Stvorcu njihovomu, 

Nigda da bi digo zjene. 



Ko što čovjek ljubeć dijete, 
Koje ode na put kleti, 

Grozi mu se, daje svjete, 

Ne bi 1’ došlo do pameti, 

I ja tebi paklom prijetih, 

A i slavu obećavah, 

Ako ti se srce prene. 

Ne bjež\ sinko! Sav se prebih 
Za tobom se vitlajući, 
Kraljevstvo ću dati tebi, 

Iz svakog te zla izvući, 

Izgon ti opraštajući, 

Što te stiže, jerbo ne moš’ 
Vratit svote zadužene. 

Dušo moja, mili brate, 

Ne, od mene ne bjež’ veće, 
S mnogo muka iskah ja te 
Zarad tvoje poslan sreće: 
Nek te natrag ljubav kreće, 
Dvor te kreće i tu s nama 
Radosti nepomućene. 

Da, od Oca poslan hitim 
Tebe vodit k Njemu u dom, 

I ti nisi ganut ni tim 
Ljubavi nam silne čudom? 
Kraj učini hladu hudom, 

O moj brate, radi koga 
Snosih jade nebrojene. 


Na put prepun bola, bruke 
Radi tebe evo stupih: 

Gledaj, kakve te su ruke, 
Kako skupo ja te kupih! 
Nemoj biti škrtac tupi, 

Jer da budeš ti bogatun, 
Plaćah, brate, iznad cijene. 

Gledaj bok mi: radi tebe 
Taka rana udari me! 

Probost kopljem dadoh sebe, 
Nad u srce pogodi me, 

Tim zapisah u nj ti ime, 
Ljubav tu ga zabilježi, 

Da ne smetneš s uma mene. 

Puštaš tijelu, nek ti viče, 

Da od mene valja ići, 

Rad užitka puzat priče, 

Ne misleći kud ćeš stići: 

Ne bjež’, sinko, jer ćeš sići 
Na put zao, ostaviš li 
Moje staze utrvene. 

Svijet se tebi laska mazan, 
Da za svijeću rog ti dade. 
Ne kaže ti, da je prazan, 

Da dar silan on ti krade; 
Držiš li se mene, znade, 

Da te krunim, da te dižem 
U visine uzvišene. 


Crni dusi u te zjaju, 

Da u grijehe obore te, 

Iz neba te istjeraju, 

Izrane i orobe te: 

Brane ti u vise svete, 

Odakle si s pravom srušen, 

Pa ti varkom oči sjene. 

Dušmanska te vojska gona, 

A ti nemaš tog u svijesti, 

Tu su tijelo svijet sotona, 

Zar ćeš na njih svojom pesti? 
Ne moš’ boja tog povesti, 

Sa mnom li se ne oružaš 
Protiv himne sakrivene. 

Da si kako našo maran 
Gospodara poboljega, 

Ni ja tužan, ni ti kvaran: 

A1 ti eto nade njega, 
Izdajnika najgorega, 

Što u vječni pako vodi, 

Da na muke tu te djene. 

Ti od ruke bježiš nježne 
A u ruke suca svoga: 

Puna tuge nedosežne 
Osuda će biti stroga: 

Rad grijeha ti premnogoga 
S pravom ću ti nju izreći, 

I već bit joj ne će mijene. 


Osudom te nerad rušim, 

Ta toliko ja te ljubim! 

A1 ti bivaš sve to glušim, 

Svaku nadu za te gubim: 

Šibama ću na te grubim, 

Kad ti veće lijeka nije, 

Jer si vazda protiv mene. 

Pavelić 


IQ 



GUIDO GUINIZELLI 


LJUBAV 1 PLEMENŠTINA SRCA 

U nježnu srcu sveđ se Ljubav krije, 

Ko ptić u šumi posred zelen-granja: 

Nit Narav stvori nježno srce prije, 

Nit ranijeg je srce to postanja. 

I sunce tek što grane, 

Sjaj njegov s njime istim zasja redom, 

Nit prije sunca plane. 

I Ljubav se vrsnoćom srca stvara 
Onakim uprav slijedom, 

Ko svjetlost ognjem, dok mu tvar izgara. 

Ljubavni plam se nježna srca prima 
Ko moć što teži k dragom alem-kamu; 

Jer vrsna stvar sa zvijezde cijenu snima, 
Kad sunčev žar oplemeni je samu: 

Je 1’ sunce svu niskoću 

Izvuklo iz nje žarom svojih snaga, 

Njoj zvijezda da vrsnoću. 

I srce, kad mu Narav poda s gnijezda 
Čist kucaj, prost, bez ljaga, 

Zaljubit žena zna ko s neba zvijezda. 

Plemenito na srce Ljubav lijega, 

Rad šta i plamen titra vrh duplira, 

Svijetao, tanak, veseo sa svog stijega: 

Njoj ponos drugog ne bi prašto hira. 

Ćud, rođena u zloći, 

Za Ljubav to je, što za vatru voda, 

Za cvijetak mraz u noći. 

Ljubav se smješta u srcu i ćudi 
Plemenitoga roda, 

Kako i magnet željeznoj u rudi. 

Po sav dan Sunce blatnu strijelja vodu; 
A1 glib je glib, nit Sunce gubi žara. 
Oholčina će: — Čestit sam po rodu! — 
A1 on je glib, a Sunce slava stara. 

Jer znaj: ne grije mrva 
Plemenštine od baštinjen ja sušta 
Plemića, kom se sprva 
Vrline lijepe u srcu ne nijete: 

I voda zraku pušta, 

A1 nebo drži zvijezde što nam svijete. 

Sja jače Umu, što nebesa reda, 

Bog Tvorac nego sunce našem oku: 

Svog Tvorca Um taj sve bez vela gleda; 
Okrećuć nebo, preblažen u sroku 
I posluhu bez mijene, 

To vrši sve što Božja pravda vaga. 
Ljepota bi i žene, 

Što oku blista, trebala da cijepi 

Vrline bića draga 

Na onoga tko s pogleda joj strepi. 

Bog će mi, ženo, reći: — Što si htio? 

Kad preda nj pane moja duša niče: 

— Do neba leteć k meni si se vio, 

Kroz ljubav taštu gledao mi lice; 

A hvale meni patre 
I rajskih dvora kraljici bez grijeha, 

Što laži glavu šatre. — 

Anđela — rijet ću — gledah u nje liku, 

Ko s rajskih da je lijeha: 

Oprosti, tu što ljubio sam diku! 

Lozovina 


SONET 

Već misleć na to, ja se čudom čudim, 
Što čeljad zemska tako malo ima 
Razuma, da sv’jet grli željam ludim 
Ko da će zemljom vladat vjekovima. 

Udobno sjesti svak se trsi i mari, 

Ko da i nema drugoga života; 

A1 ide Smrt, i razmeće i kvari 
Snove mu, svog ih oko prsta mota. 

Sveđ jedno vidi, kako drugo mrije 
I da već nije, što je bilo prije; 

A1 ipak, svoju obuzdati volju 


Ne znadu, jadni! A ja mnim, da ljudi 
S gr’jeha su samo sl’jepi i tako ludi 
Da žive kao ovnovi na polju. 



GUIDO CAVALCANTI 

POSLJEDNJA IZGNANIKOVA PJESMA 

Jer ja se ne ću nikad vratit više, 

Baladice, Toskani, 

Id’ lako ti mi vani 
Do mile moje ravno: 

Počastit će te slavno 
Ta uzorita vila. 

Ti ponijet njoj ćeš s uzdasima vijesti 
O bolu mom i stradanju bez mjere; 

A1 ne daj, da te spazi, tko bez svijesti 
U osjećaj plemenit nema vjere. 

Zacijelo taj bi, bez i ljudstva zere, 

Ispriječio se tebi, 

I štedio te ne bi; 

A meni nova muka, 
v Uz plač i bol što kuka, 

I mrtvu još bi bila. 

Ti, baladice, vidiš kako Šmrca 
Već pritiska me, da mi život ode, 

I kidan ja mi čuješ bijedna srca 
U borbi što je s umom čuvstva vode. 

Toliko već je na mom tijelu škode 
Da već ne mogu dužiti: 

Je 1’ hoćeš me poslužiti, 

Ja molim te u suz’mi, 

Moj duh sa sobom uzmi, 

Čim srce da mi krila. 


Ded, baladice! tvojoj ljupkoj ćudi 
Predajem ovu dušu, sličnu jeci: 

Ti milostiva primi je na grudi 
I k lijepoj ženi s njome sad poteci. 

Oj, baladice, kroz uzdah joj reci 
Do njena stignuv krova: 

— Dvorkinja Vaša ova 
Sveđ uz Vas bit će dalje; 

Rob ljubavi je šalje, 

Preminuo s mnogog cvila. 

Moj slabašni, moj prestrašeni glasu, 

Što od plača se bolnog srca slažeš, 

Baladica i ova duša dva su 
Tekliča: njima jad ćeš moj da kažeš. 

Vi jednu ženu nać’ ćete u krasu 
Razumom tako glatku, 

Da stajat uz nju slatku 
Vijek bit će vaša ljepost. 

Štuj, dušo, ti joj krjepost, 

Što lijep joj vijenac ovila. 

Lozovina 

ČETRNAESTO STOLJEĆE 


DANTE ALI G HI ERI 


SONET 


FRANCESCA DA R1 M1 N 1 

Tad stanu bolni dopirati zvuci 
Do mojeg uha; sad stigoh na pute, 
Gdje su me mnogi potresli jauci. 

Do mjesta dođoh, gdje sva svijetla šute, 

Što šumi kao more u oluji 

Kada ga vjetri s raznih strana mute. 


Tolike draži i sklad se u moje 
Gospoje vide, kad pozdravlja koga, 

Da svaki jezik n’jem protrne s toga, 

A oči u nju gledati se boje. 

Dok joj, kad ide, svatko hvalu poje, 

Nju resi krotkost i dobrota mnoga, 

Pa misliš: stvor je taj zemlji od Boga 
Poslan, da čudo on pokaže svoje. 

Tko god je gleda, tako mu se mili, 

Da kroz oči mu slast u srce lije, 

Koju ne pojmi, tko je kušo nije. 

I s njene usne regbi duh se krili 
Ljubavi slatke pun, što dušu zove 
Neprestano na uzdisaje nove. 

Kombol 


Pakleni vihar, što bez stanke huji, 
Nosi duhove u zamahu punu, 

Muči ih, bije i vrti u struji. 

Kada oluje svim silama grunu, 

Stane ih vika uz kuku i lele, 

I onda božje veličanstvo kunu. 

Čuh, da su kazna takve suze vrele 
Za one što im grijeh puteni gove 
I kojima su strasti razum splele. 

Ko čvorci kril’ma nošeni što plove 
Zimi u jatu rastegnutu širom, 

Tako i vjetar zle duhove ove 

Ovamo nosi i onamo virom; 

Nema im nade da će ikad bijedu 
Smanjiti, kamo 1’ počinuti s mirom. 

I ko što ždrali u dugome redu 
Lete, dok bolno glasovi im zvuče, 
Tako stizahu, plačući u jedu, 

Sjene, a ono zlo ih sobom vuče; 

Pa rekoh: »Vođo, tko su ovi ljudi 
Koje toliko crni uzduh tuče?« 

»U skupu što ti radoznalost budi 
Prva je«, reče »carica se zvala 
Nad mnoštvom raznih jezika i ćudi. 

Tako se oda bludu, da je dala 
Uzakoniti što strast gadna želi, 

Ne bi li tako svoju ljagu sprala. 

Seramis je; o njoj pov’jest veli, 

Da bješe Ninu i mati i ljubi; 

U njenu zemlju sultani su sjeli. 

Druga se, Dido, od ljubavi ubi, 

Nevjerna riječi, što je mužu dade; 

I Kleopatra bludom dušu zgubi«. — 

Jelenu vidjeh što tolike jade 
Prouzroči, i Ahila junaka, 

Koji na kraju zbog ljubavi pade. 

Tu bješe Pariš, Tristan i još jaka 
Četa, i sve mi brojne kaza sjene 
Sto zbog ljubavi dopadoše mraka. 

Kada mi vođa sve te drevne žene 
I vitezove imenova tako, 

Svlada me žalost, mrak padne na mene. 

»Da mi je«, rekoh, »riječ prozborit, kako 
Sa onima u zagrljaju, koje, 

Kako se čini, vjetar nosi lako«. 


A on će: »Kad se približi to dvoje, 
Ljubavlju njinom kumi ih i brati 
I dozvat će ih zaklinjanje tvoje«. 

Tad viknuh, čim ih vjetar k nama svrati: 
»O dođite nam, duše pune sjete, 

Zborite s nama, nema 1’ tko da krati!« 

Ko što golubi koje želja krete 
K slatkome gnijezdu sa žudnjama svima 
Držeći širom mirna krila lete, 

Tako iz čete, gdje je Dido s njima, 
Krenuše k nama po zraku opakom; 

Toliku snagu zov milostan ima. 

»O dobri stvore, što tim tmastim zrakom 
Dolaziš k nama, čija krv se proli 
Krvavim zemlju omastivši znakom, 

Mi bismo, da nas kralj svemira voli, 
Molili za te, jer zbog našeg jada 
Srce te, vidim, od žalosti boli. 

Kako je godjer vaša duša rada: 

Mi ćemo slušat i zboriti znati, 

Dok vjetar šuti, kao evo sada. 

U primorskom me gradu rodi mati, 

Gdje se Pad spušta i počinku nada 
S pritoka družbom što ga putem prati. 

Ljubav što brzo nježna srca svlada, 
Zanese ovog, da mi draži želi 
Otete tako, da plačem još sada. 

Ljubav što ljubit ljubljenome veli, 
Zanese mene svim što njega krasi,- 
I još joj, eto, čari nisu sveli. 

Ljubav nam žiće istom smrću zgasi; 

Naš će ubica pasti u Kainu«. — 

Takvi su do nas dopirali glasi. 

Kad čuh te duše i svu muku nj inu, 
Ponikoh nikom, sve dok pjesnik ćuta 
I dok ne reče: »Kud se mišlju vinu?« 

Odgovorih mu: »0 žalosti ljuta! 

Kolike slatke misli ih i snovi 
Dovedoše do ovog bolnog puta!« 

Obratih im se tad uz upit novi: 
»Frančeska, plačem s tvoje muke vajne 
I žalost mi se oko srca ovi. 

A1 reci mi: za vrijeme čežnje bajne, 
Kako i gdje vam ljubav zgode dade 
Da svoje želje upoznate tajne?« 

A ona: »Veće boli ne imade, 

Već sjećati se prošlih sretnih dana 
U nevolji; i tvoj to vođa znade. 

A1 ako li ti prva klica rana 
Ljubavi naše pažnju tako mami, 
Ispričat ću ti oka zaplakana. 

Čitasmo jednom, da s otmemo čami, 

O Lancelotu, kog je ljubav splela: 

Bez svakog straha bijasmo i sami. 


Često se naša dva pogleda srela 
I bljedilo nas uvijek posu živo, 

A1 nas je samo jedna strana svela, 

Kada čitasmo, kako je cjelivo 
Ljubovnik onaj usta željkovana, 

Ovaj što navijek sa mnom se vezivo, 

Da mi dršćući cjelov sred usana; 
Svodnik je knjiga i pisac joj bio. 

Već ne čitasmo dalje toga dana«. 

Dok jedan priča, drugi duh je lio 
Tolike suze da se od tog jada 
Ko da ću umrijet obeznanih cio; 

I padoh, kako mrtvo tijelo pada. 


Rombol 

PAKAO 

VII. pjevanje 

»Pape Satan, pape Satan aleppe.« 

Tako Plutonov hrapav glas zaječi; 

Nato će mudrac, čije r’ječi kr’jepe 

I koji sve zna: »Neboj se tih r’ječi, 

Jer uza svu moć mora da se skruši 
I ne može ti slaženja da spr’ječi.« 

A onom što se gnjevan naroguši 
Reče: »Ti, vuče prokleti, ded šuti 
I b’jesan žderi sam sebe u duši! 

Bez razloga nas tud ne vode puti: 

To hoće gor, gdje oholost jadnu 
Mihajlo kazni ko osvetnik ljuti.« 

Ko puna jedra što smotana padnu 
Kad vjetrom slomljen jarbol o brod lupi, 
Tako te r’ječi zv’jer obore gadnu. 

Tako smo sišli ka četvrtoj rupi 
Idući dalje po toj suznoj tmori 
Što svega sv’jeta jad u sebi skupi. 

Pravedni Bože! tko li nove stvori 
Muke i jade što se ondje kriju? 

I zašto li nas gr’jeh naš tako mori? 

Ko što se vali nad Haribdom biju 
Sa dvije strane nasrćući hudi, 

Tako se ondje svi u krugu viju. 







Više no igdje tu ugledah ljudi; 

S dv’je strane idu i vičući jako 
Svak valja teret snagom svojih grudi. 

Kada se skobe, okreće se svako 
I valjajući natrag istom prugom 
Viču: »Što držiš?« i »Što bacaš tako?« 

I vraćaju se tako mračnim krugom, 

K protivnoj točki sa dv’je strane grnu, 

A sve se grde psovkama i rugom. 

Kad tamo stignu, opet natrag srnu 
I svak se svojim polukrugom žuri. 

Al’ meni srce od toga protrnu 

Pa rekoh: »Meštre, kakav sv’jet tu juri? 
Nisu F tu l’jevo popovi po zvanju, 

Kako se čini po njinoj tonzuri?« 

»Sl’jepci su bili u svome neznanju 
Svi ovi«, reče, »dok življahu gore, 

Jer trošit s mjerom ne bjehu u stanju. 

Štektanja njina o tom jasno zbore 
Kada se na dv’je točke kruga zberu 
Gdje se zbog gr’jeha različita kore. 

Ovi bez kose što se ovdje veru, 

Popovi bjehu, pape, kardinali, 

Kojih je tvrdost prevršila mjeru.« 

A ja ću: »Meštre, u mnoštvu ostali’ 

Prepozno bih zac’jelo pojedine 

Što su tom gr’jehu vlast nad sobom dali.« 

»Prođi se«, reče, »lude misli, sine! 

Njin mračni život, pun gadosti svake, 
Zamračio je sad i slike nj ine. 

Imat će vječno sukobe ovake: 

Jedni će ustat stisnutijeh pesti, 

A drugi kose šišane iz rake. 

Stiskati vični ili sve rastresti, 

Ne mogu u raj, već se ovdje biju, 

A kako, o tom ne ću dugo vesti. 

Sad vidiš kako kratko nam se smiju 
Sva blaga što ih Sreća može dati 
I radi kojih ljudi razdor siju. 

Da je sve zlato pod mjesecom zbrati, 

Sve ne bi moglo počinka da dade 
Ni jednoj duši što se ovdje pati.« 

»Nešto mi«, rekoh, »još znati valjade: 
Tko je ta Sreća, koja sve bez broja 
Blago u svojim pandžama imade?« 

A on će nato: »O luda li soja! 

Skupo 1’ vas stoji taj vaš razum spori! 
A1 sada pamti objašnjenja moja. 

Premudri Onaj, kad nebesa stvori, 

Dade im vođe da ravnaju njima, 

Da jedno drugom sjajnim sv’jetlom gori 

I svako sv’jetli podjednako svima: 

Tako i blago za kojim sv’jet žudi 
Po njegvoj volji upravnicu ima, 


Da, kada treba, sjaj prenese ludi 
Sa roda na rod, od glave ka glavi, 
Premda to nije pravo ljudskoj ćudi. 

I tako ropstvo jedan narod davi 

Dok drugi vlada, — sve po njenom sudu 

Koji se krije ko zmija u travi. 

Vaša se pamet s njom bori zaludu: 

U svome carstvu, ko i bozi ini, 

Vlada i sudi, ustrajna u trudu. 

Vječna su m’jena svi njezini čini, 

Vrlo je brza, sve od nužde tvrde, 

I tako mnoge česta m’jena kini. 

Na nju se često i onakvi srde 
Koji bi bili hvaliti je zvani 
Umjesto što je nepravedno grde. 

A1 njojzi nisu ti prikori znani; 

Vrteći kruglju sred anđelske čete 
Sjedi i svi su blaženi joj dani. 

Sadimo sada do još veće sjete; 

Već slaze zv’jezde izašle u ranu 
Večer kad pođoh, a časovi lete.« 

Tad presjekosmo krug na drugu stranu 
I nađosmo se iznad vrela živa 
Što stvara potok i daje mu hranu. 

Tu tamnija no grimiz voda biva, 

Mi sidosmo po jednoj čudnoj stazi, 

A pratila nas ova struja siva. 

SMRT KNEZA V G O L1N A 


Gdje na dno sive, zle obale slazi, 

Taj potok tužni u baru se širi, 

A Stiks je ime toj močvarnoj draži. 

Tek mi se pogled na stvarima smiri, 

Vidjeh gdje blatan sv’jet se vrze mlakom 
Sav go, iz lica svima srdžba viri. 

Ti se svi tuku, i ne samo šakom, 

I glavom, nogom, grudima se boce, 

A zubi deru meso s t’jela svakom. 

Dobri će vođa: »Tu se, sine, roče 
Duše svih onih koje srdžba svlada; 

A1 znaj, još mnogi pod vodom se moče, 

I od uzdaha tog sv’jeta što strada 
Mjehur se vodom do mjehura pravi; 

Svud možeš vidjet znakove tih jada. 

Ti zbore: Tužni bijasmo u slavi 
Sunčanih dana i slatkoga zraka, 

Jer naše srce dim l’jenosti zavi: 

A sad smo tužni sred mulja i mraka. 

Tu himnu glas im grgoćući grače, 

Jer jasan govor smeta voda jaka.« 

U luku što ga trula bara plače 
Stupasmo među tlom suhim i mekim 
Motreći čeljad koja blato žvače; 

A najzad smo pod tornjem stali nekim. 

Kombol 


Ja ugledah u rupini jednoj 
Dva grješnika omrzla u ledu, 

A jednoga nad drugijem tako, 

Da je glava klobučila glavu. 

I kako se hljeb od gladi jede, 

Tako gornji grizao je donjeg 

Oštrim zubom odostraga ondje, 
gdje se mozak sa zatiljkom spaja. 

Nije drugač ni Tidej oglabo 

Slijepe oči Menalipu s gnjeva, 

Nego gornjak glavu donjakovu 
I glavu mu i koješta drugo. 

»Oj ti! — rekoh — što to zvjerskom rabnjom 
Svoju mržnju pokazuješ drugu, 

Koga ždereš, kaž’ mi uzrok tomu, 

Pa ako se sa razlogom tužiš 
Ti na njega, ja ću — doznav 
Imena vam i njegovu krivnju — 

Tebi zajam vratit i o tome 
Progovorit na bijelom svijetu, 

Ne osahne 1’ govorilo meni.« 

Usta diže sa groznoga jela 
Onaj grješnik, brišuć ih o vlasi 
Glave, što mu ostrag izgrizo je. 

Zatim reče: »Ti zahtievaš, da si 
Bol ponavljam strašnu, s koje puca 
Srce meni, kad pomislim na nju, 

Prije nego o njojzi prozborim, 

Ali ako rieči mi uzmognu 

Bit sjemenom, s kog da nečast rodi 

Izdajici ovom koga glođem, 

Zajedno ću plakat i govorit. 

Ne znam, tko si, nit načinom kojim 

Amo dođe, al po govoru ti 
Rekao bi, da Firentin jesi. 

Znaj, da knez ja Ugolino bijah, 

A Ruggieri arcibiskup ovo. 

A čuj sada, zašto s njim sam skupa. 
Da po zlobi njeg’voj na vjeri me 

Uhvatiše i da potla mene 
I smaknuše, ne trebam ti kazat. 

Al što niesi mogao doznati, 

Kako naime strašno skončao sam, 
Sad ćeš čuti, a za time sudi, 

Da 1’ opako uradi na meni. 

Vidjelicom malom na tamnici, 

Koja s mene gladarom se zove, 

I u koju valjda će i druge 

Još zatvorit — svitao je meni 
Nekoliko već mjeseci danak, 

Kad zasanjah ružni san, koji mi 


Budućnosti zavjesu rastrže. 

Vidjeh ovog lov lovit na vuka 
I vučiće prama briegu onom, 

Što Pizancem Luku vidjet ne da. 

On na čelu, a uza nj Gualandi 
1 Lanfranohi i Sismondi s kujam 

Mršavimi, vještim i hitrimi. 

Za čas mali staroga i mlade 
Vidjeh sustat i kako im kuje 

U slabine zabodoše zube. 

Kad pred zoru ja se probudio. 
Čujem sinke, što sa mnom bijahu, 

U snu plakat i tražiti hljeba. 

Bez duše si, ne zaboli li te, 

Bez suza si, ne obliju li te, 

Kad pomisliš, što se tada slutnjom 
Jadnom srcu naviestilo mome! 

I oni se probudili zatim 

I bližilo već se doba, gdje nam 
Svakidanje jelo donosili, 

I dvojio svaki sa sna svoga: 

Kad ja čujem na strašnome tornju 
Donja vrata zaključati ključem, 

S čega sinkom pogledam u lice, 

Al ni jedne ne izustim rieči, 

Nit proplačem — jer se okamenim. 
Zaplakali oni tužni, a moj 

Anselmuccio reče: »Šta to, oče, 
Tako gledaš, oče, šta je tebi?« 
Odgovora ja na to ne dadoh 

Niti suzom, nit ikojom rieči 
Vas dan onaj i svu noć za njime, 
Dok ne granu novo sunce svietu. 

Kada malo zabielio danak 
U tamnici tužnoj i ja spazim 
Četiriju u licih svoj oblik, 

Prepadnem se i od boli ljute 
U obedvie zagrizem si ruke. 

Oni misleć, da s potrebe jela 

Ja to činim, priskočiše mahom 
I rekoše: »Oče, mnogo manja 
Muka će nam biti, ako od nas 

Jedeš; ti nas ovim obuko si 
Jadnim mesom, ti nam ga i svući!« 
Umirim se zatim, da ih većma 

Ne rastužim. Taj dan i dojdući 
Svi mučasmo, rieči ne smogosmo. 
Crna zemljo, šta se ne prosjede! 

Kad dopriesmo do četvrtog dana, 
Gaddo na tle sruši se preda me, 

Pa mi reče: »O moj oče, šta mi 

Ne pomažeš?« To izustiv umre; 

I ko što ti mene vidiš sada, 

Vidjeh ja i ona tri još pasti 


I umrieti jednoga za drugim 
Od petoga do šestoga dana. 

A ja tada, sliep već tumarao, 

Prebijo se od jednog do drugog 
I narieko dva dana za njimi; 

Zatim smože glad, što bol nij’ mogla. 

To kad reče, on izvrne oči 
I nanovo popadne lubanju 
I stane ju glodat pasjim zubom. 


Preradović 

RAJ 

(Odlomak iz 31. spjeva »Pakla«) 

Moj pogled bješe veće zahvatio 
Ukupni oblik rajske strane cijele, 

I nigdje još se on ne ustavio; 

Tad okrenem se opet, željan vele 
Od gospe svoje dobit nauk pravi 
U stvarima, što duh mi obuzele. 

Nju htjedoh pitat, a drugi se javi, 
Beatricu sam izgledo, a tu je 
Blistao starac u svetačkoj slavi. 

Sipalo oko ko i lice mu je 
Milosnu radost, bio pun dobrote, 

Kao što nježnom ocu dolikuje. 

»A gdje je ona?« — poklik mi se ote. 
On reče: »Mene Beatrice krenu 
Sa mjesta moga, da bih smirio te. 

Pogledaj, vidjet priliku ćeš njenu 
U kolu, što je ispod vrha treće, 

Na prijestolju je ondje zasluženu.« 

Bez odgovora uvis gledah veće, 

Vidjeh je gdje je krunu sebi svila, 
Odrazujući zrake vječne sreće. 

Kad na dnu morskom zjena bi se krila, 
Od visa, s kog se grom najjače ljuti, 
Ne bi toliko odaljena bila, 


Ko tu od gospe gled mpj uzdignuti; 

A1 jasno vidjeh nju, jer ništa nije 
Moglo da lik joj mom pogledu muti. 

»Gospo, o koju nada mi se vije, 

Što da me spasiš od vječnoga mraka, 
Pakao crni stope gledo ti je, 

Priznajem: što sam čuda svakojaka 
Vidio zato milost i krepčinu, 

Ti si mi dala, milosna i jaka. 

Ti me iz ropstva na slobodu vinu 
Svim putovima, trudom sviju vrsti, 

Kojim se ide u takvu visinu. 

Divote svoje u meni učvrsti, 

Da moj ti duh, što od tvog zdrav je lijeka, 
Drag bude, kada smrt mi ruke skrsti«. 

Molih je tako, ona ko s daleka 
Nasmiješi tek se, pogleda me k tome, 

Pa okrenu se k Vrelu vječnog vijeka. 

A Starac će: »Da stigneš cilju svome 
Rad čega njena riječ i nalog sveti 
Ljubavi posla k tebi ovamo me, 

Vrt ovaj svojim očima preleti; 

Od toga dobit vid ćeš pouzdani, 

Po Božjoj zraci da se možeš peti. 

Kraljica rajska, koje žar me hrani, 
Milošću nas će sveudilj da poj i, 

Jer ja Bernardo njen sam preodani.« 

Ko čovjek možda iz Hrvatske, koji 
Veroniku nam vidjet došao je, 

Pa pred tom slavom starodavnom stoji 

Zabezeknut, a misli mu se roje: 
»Gospodine moj, Isukrste Bože, 

Takvo je dakle bilo lice Tvoje?« 

Tako ja stah kraj onog, što ga proze 
Ljubav, te dolje još, dok molio se, 
Prvine mira nebeskoga pože. 

»Sine milosti«, započe on, »to se 
Blaženo žice upoznati ne da, 

Ako ti oči samo po dnu kose, 

Već motri kola sva do zadnjeg reda, 

Dok oko prijesto s Kraljicom ti spazi, 
Što svak je ovdje i sluša i gleda.« 

Podigoh oči, pa kao što prazi 
Istočnog svoda jutrom jače sjaju 
Od onih, kojim sunce u log slazi, 

Tako, putujuć okom k višem kraju, 
Vidjeh, da kola zadnjeg čest je čuda 
Svjetlija od svih ostalih u raju; 

I ko što vis je najžarči, kud ruda 
Ide, što zlo ju Faeton ukrivljivo 
Dok sjaj je manji s obje strane tuda, 

Tako po srijedi sav se rasplamćivo 
Taj zlatnoplamni stijeg mira, i isto 
Sa strana po njem plamen se smanjivo. 


Oko te srijede, šireć krilo čisto. 

Igralo tisuć anđela i više, 

Drukčiji svaki kreto se i blisto. 

Tu vidjeh Lijepu, koju okupiše, 

Gdje smiješi im se igranju i poju, 

Dok oči svetih svud nje pune biše. 

Da mi je riječi u tolikom broju 
Ko zamišljaja, ne bih kušat smio 
Izreći draž joj i najmanju koju. 

Vidjev Bernardo, da sam upravio 
U žar joj oči i da tako ostah, 

Uprije u nju pogled tako mio, 

Da moja pažnja od tog žarča posta. 

Pavelić 

FRANCESCO PETRARCA 


CINO DA PISTOIA 

SONET 

Izgubljen čovječe, što zamišljen kročiš, 
Šta ti se desi da si tako jadan? 

0 čemu misliš i čime si svladan, 

Da uzdišući suzom lice močiš? 

Za dobro koje u životu ćute 
Srca dok biju, zar nikad ne sazna, 
Mrijet neprekidno ko da ti je kazna, 
Izgled ti i kretnje na to svakog pute. 

Utješen suze ne staneš li liti 
Upast ćeš u očaj opaki i za te 
Svijet ovaj i onaj izgubljen će biti, 

Želiš li smrt uz udes tako hudi? 

Sazivaj milost, neka siđe na te. — 
Tako mi kažu milosrdni ljudi. 


D AŽ D E MI SVZICE S UZDAHOM 
SLOŽENE 

Dažde mi suz'ice s uzdahom složene 
niz blijedo me lice, u željah ke vene. 

Kad godi, ma vilo, vidjeti daš meni 
tve lice pribilo i obraz rumeni, 
istina, pogled tvoj i tvoj smijeh gizdavi 
utaži plamen moj od gorke ljubavi, 
ali pak skonča me kreposna ljuvezan, 
u ognju koja me rastvara noć i dan. 

A zatijem problidim, ostinu kako led, 
od mene kad vidim da svrneš tvoj pogled, 
i zgubim ufanje od svake radosti, 
a stečem plakanje i vječne žalosti. 

Maiibradić 


Delorko 

XXXV 


L X 1 


Zamišljen, sam, ja najpustije kraje 
Polaganim i sporim mjerim krokom, 

I skloniti se gledam budnim okom 
Sa mjesta, kuda ljudska noga staje. 

Zaštite druge ne znam da si stvorim 
Od očiju vidovitih; jer svako 
Po neveselu mom držanju lako 
Izvana čita, kako unutra gorim. 

I tako, mnim, sad znaju r’jeke i česte 
I brda i žali, na kakav sam sviko 
Život, za koji ne zna drugi niko, 

A1 ne znam tako strme i divlje ceste 
Kud ljubav ne bi za mnom došla skorim, 

Da sa mnom zbori i ja s njom da zborim. 

Kombol 

Blažen bio mjesec, dan, sat, doba, 

Čas, godina, vrieme i tren pravi. 

Kraj i mjesto, gdje me pun ljubavi 
Zgodi pogled pa sveza k6 roba. 

Blažen slatki bol, na oka oba 
Sliep kada me božić š njom sastavi, 

Luk i striela, kojom grud mi stravi 
I zlied, koju nosit ću do groba! 

Blažena rieč i slovce svakoje, 

Kojim zvah Nje imena glas čisti, 

I uzdašci, plač i želje moje! 

Blažena i pismena i listi, 

Kim ju stekoh, te ju sviet sad poje, 

Pak će pjevat, dok ustraje isti! 

ZJraz 

U kojem Nebu priroda uzore 
Nađe, i u koje Misli, da izvede 
Lice joj divno, pa nam time htjede 
Pokazat tu što može tamo gore? 

Da P Nimfa u vrelu ii Boginja u gaju 
Zlatni je vlasi na vjetrove prosu? 

Da 1’ druga srca u se spremit znaju 
Toliko blago? ... a za me smrtnu kosu! 

Ljepost božansku upoznati ne će, 

Tko ne vidje joj pogled, kojim njiše 
Milinom sve po čemu, blag, se kreće; 

Ne sluti kako ljubav l’ječi i bije, 

Tko ne zna kakvom ljupkošću uzdiše, 

I slatko zbori, i slatko se smije. 

Razor 


Onaj slavuj, koji se milo jada 

Žaleć možda djecu ii dragu, s toplinom 

Širi pjev nebom, poljem i dolinom, 

Ispunjen s mnogo plemenitog sklada. 

Ko da noć je cijelu pratilac mog jada 
I ko da me prošlog sjeća s gorčinom. 

Tko bi ikad bio vjerovo, s Boginjom 
Zla Smrt da isto nesmiljeno vlada. 

Oh, laka li je varka srca plamna! 

Od Sunca jasnije one dvije luči, 

Ne mislih da će postat zemlja tamna. 

Sad dobro vidim, kako slabo haje 
Kruti slučaj za me, kad me suzna uči, 

Da sve lijepo ovdje tako malo traje! 

Delorko 

Stihovi bolni, hajte k tvrdom kamu, 

Što moje zlato pod zemljom sakriva: 

Zovite nju, što tuđe opočiva, 

Premda se sunča na nebeskom plamu. 

Kaž’te kroz ove bijesne vale i tamu 
Da dodija mi plovit, da željiva 
Duša mi za njom polagano pliva 
Krase kupeć, što krasili nju samu. 

Da o njoj mrtvoj ili živoj zborim, 

Nekada živoj, a besmrtnoj sada, 

Da svijet je pozna, divi se i ljubi. 

Nek pazi na čas, kad u smrt zaronim, 

Što skoro bit će, i sretne me tada, 

I zovne me i primi i rajski poljubi. 

Tresić 

petnaesto stoljeće 


LORENZO DE’ MEDICI 

TAKO LJUBEZNO ZOVE MOJA DRAGA 

Tako ljubezno zove moja draga 
Smrt u ljuvenim svojim uzdasima, 

Da me sa želja trpkih obuzima 
Čežnja što za smrću žudi blaga. 

Toliko tu ljupku čežnju srce voli, 

Da mu bolove druge blaži, gasi 
I snaga u njoj što niče, su uzdasi 
Duše što ne će da je bolnu boli. 

Smrt od ovako ljubežljivih riječi 
Moje ljubavi zvana ne zatvara 
Oči te lijepe, neg’ je milostiva. 

Tako se moje lijepo sunce liječi, 

I život moj što tužan je i bez žara 
Suprotnom željom, što i smrt odbiva. 

Kizeteo 

SONET 

Ljubice lijepe pune svježeg žara, 

Grimizne, što vas ubra ruka ona 
Prebijela, te je svakom dobru sklona, 

Zrak, kiša rijetko takvo cvijeće stvara. 

Kakva rosa, zemlja ii sunce izvede 
Tol’ko ljepote pa s njom u vas sade? 

Gdje priroda miris tako mio nađe, 

II nas nebo njime počastiti htjede? 

Drage ljubičice, ona ruka mila, 

Što izmed ostalih vas izabra samo, 

S toliko vas je draži nakitila; 

Njoj, što sve mi uze, a srcu u kalu 
Ne dade bit oplemeniv ga, samo 
Njoj družici vam iskazujte hvalu. 

Delorko 

ANGELO POLIZIAN O 

LJUBAVNI POGLED... 

Ljubavni pogled, ljubezni osmijeh 
Za kratko vrijeme veselit će mene: 

A1 nestane li lica vašeg posmijeh, 

Moje će srce žalosno da vene. 

Tako živim ii ginem od te mijene: 

Ako opazim promjenu na vama. 

I srce zdvaja u tim oprekama, 

Šta li je veće: naslada ii čama? 

Hizeteo 




MATTEO MARI A BOIARDO 


SONET 

Kroz kakvu oluju samo moram proći; 

Sreća baš nije bila sklona meni, 

Ona sipa na me sniježak zaleđeni, 

Da što teže mogu k svojoj želji doći. 

Ispod ljuta neba ja ću isto poći 
Dalje, ne plašeć se vjetra ni studeni, 

U mome se srcu igra val ognjeni, 

Pa mi zbog njeg ništa zima ne će moći. 

Uz Ljubav se nježno stislo biće moje, 

A ona mi kaže putove, kroz koje 
Moja čežnja ravno samo k njojzi stiže. 

Sada bijela ruža, a sad bijelo cvijeće 
Pričinja se meni snijeg što s neba lijeće, 

Dok mislim na Sunce, kome sam sve bliže. 

Delorko 

ŠESNAESTO STOLJEĆE 


M1CHELAN GELO BUONARROTI 

NOĆ 

Drag mi je san, al biti kam još više, 

Dok vrijeme jada i sramote traje, 

Ni čut, ni vidjet moja sreća sva je. 

Stog me ne budi: Oh, govori tiše! 

Kombol 

SONET 

Deh, nek te vidim svud na putu svome. 
Užge li mene ljepost smrtna, svoju 
Moć plam će taj da gubi uz vatru tvoju, 

I ja ću opet bit u ognju tvome. 

Gospode dragi, od tebe pomoć hitnu 
Tražim; moj jad je sl’jep i jalov; i ti 
Jedini možeš sve mi prom’jeniti: 

Um, želje i vr’jednost moju sporu i sitnu. 


ŽIVIM OD MOJE SMRTI I AKO DOBRO 
S M O T R I M 

Živim od moje smrti i ako dobro smotrim, 

Sretan živim u nesretnoj kobi; 

I koji živjet ne umije u smrti i u tjeskobi, 

Neka u oganj dođe, gdje ja ginem... (i gorim). 

Kizeteo 


Vremena r’jeci ovu dušu živu 
Ti dade, pa je — uz kob zlu i sivu — 

Utamniči sred krhka trudna mesa. 

Šta ću, da drukče živi i ne pati? 

Bez tebe dobra nemam; drugu dati 
Sudbinu moć je jedino Nebesa. 

Nazor 

BUONARROTI I BECCADELLI 


II. 


NADBISKUP DUBROVAČKI 

I. 

Michelangelu Buonarrotiju 

Na putu svom, vrh snježnih gora popet, 

Iako misli stale da me tješe 
Michelangela i Rim vidjet opet 
Taj odlazak mi ipak težak bješe; 

A sada, kad sam već na dnu svog puta, 

I širrio more preda mnom je, i liti 
Divljih gora iza mene, i čeljad ljuta: 

Pomisli kako mora meni biti! 

Hrabri me samo glas što zna da priđe 
S visoka te da u srce mi siđe 
I reče: k nebu neka križ ti taj 

Ko ljestve bude; i ako spasiš sebe, 

Boravak sretan onda će za tebe 
I Bonarrot’ja tvog postati raj. 

U Dubrovniku, mjeseca veljače 1556. 

Lodovico Beccadelli 


MONS1GNORU LODOV1KU 
BECCADELLIJU 

nadbiskupu dubrovačkom 

Milošću i putem mnogih grdnih bola 
Mi ćemo nać se u raju, o Monsignore: 

No, prije smrti, ne će bit najgore 
Vidjet se još i sred tog plačnog dola. 

Tvrd ako put i brda i more pr’ječe 
Sastanak nov, duh naš se na let sprema 
Pred svime; sn’jeg i led ga skučit ne će. 

Za krila misli lanca i spona nema. 

Duhom sam s vama, a ronim ljute suze 
Zbog mog Urbina, koga smrt mi uze; 

S njim, da je živ, ja sad bih kod vas bio, 

Jer k vama doći bijah naumio. 

Drugamo smrt me njegva vuče; hiti 
Moj hod gdje s njim ću opet skupa biti. 

Godine 1556. 

Michelangelo Buonarroti 


Nazor 

III. 

MICHELANGELU BUONARROTIJU 
Pri odlasku iz Dubrovnika 

0 otočići, ljepši no džardini 
Što ih Alkinoj, pokraj mora sinja, 

Gajio pune takvih je milinja 
Da hvaljahu ih Grci i Latini, 

Jer nebo hoće da se zemlji klanjam 
I vratim plašt mi teški što sam njime 
Prošao sedla gorska i doline, 

O kojim samo uz plač i strah sanjam, 

O otočići, zbogom! Vas ja volim 
I Dubrovnik, tu diku Ilirije, 

Tu dragu moju; i Nebo sada molim 

Da mir mu sretan dade uz svaku sreću, 

I slave nek mu krila zalepeću 
Gdje sunce s’ rađa i gdje sunce mri je. 

Lodovico Beccadelli 

Hazor 


LODOVICO ARI O ST O 

NA OBALI PADA 

Zastrto je bilo Sunce u crnini 
Tamnim velom što se steraše daleko 
Do obzorja, i šuštanje lišća meko 
Ćulo se, i nebo gdje grmi u ljutini. 

Plašeć se kiše i tuče u pomrčini 
Stajah neodlučan da prijeđem preko 
Valova, koji skrivahu nedaleko 
Grob sina vladara Dela u dubini. 

Kad na obali drugoj sreća bi mi dana 
Da vam vidim oči i začujem riječi, 

Što me Leandrom mogahu učinit tog dana. 

I tad nestaše oblaci, ljubav me usliša, 

Otkri se Sunce, što sve živo liječi, 

Ušutiše vjetrovi i rijeka se stiša. 

Delorko 

GASPARA ŠTAMPA 


SONET 

Kojoj je od vas, gospe, upoznati stalo 
Gospodina moga, nek sebi dočara 
Mlada, umna stvora, kome nema para, 

I kojeg je svako slavlje ovjenčalo. 

Puti žive, svijetle, oka što bi znalo 
Razigrati mnoge, krupnim likom stvara 
Sliku savršenstva pravoga, — tek žara 
Ljubavnog u njega, ah, ima vam malo. 

A tko hoće mene upoznat, nek gleda 
Ženu trepetljivu, duše osjećajne, 

A uz to slaba, napaćena lika: 

Boravište čvrsto vjere žive, stalne: 

Jednu što, jer plače, uzdiše i preda, 

Ne može da gane krutog ljubavnika. 

Delorko 

TO RQ UATO TASSO 


EPIGRAM 

Htio bih biti pčela, 

Gospo lijepa, okrutna ko jed, 

Što bi zujeć srkala vam med; 
i ne može li srce, bar da može 
ubosti vam bijelu grud 
pa tako da u slatkoj rani toj 
ostavi život osvećeni svoj. 

Kizeteo 

SONET 


R I N A L D O I A R M I D A 


Ti odlaziš pa se vraćaš, lastavice, 
gradeći svakog ljeta gnijezdo sebi, 
ali zima ljepša, blaža prija tebi, 
na Nil, u Memfis ideš, kud i druge ptice. 

Ja pak u svom srcu bolnom nemilice 
osjećam gdje Ljubav boravi, te sve bi 
ostavila Pafus, Gnidus, ali ne bi 
napustila hram taj svoje dokolice. 

Ona u njem tajno kao ptica leže 
mnoštvo malih Ljubavi, od kojih 
svakog je dana mojoj dusi teze. 

I ne može ih ni jezik ni ruka, 
toliko ih ima, da točno izbroji,^ 

.a sve ih nosi srce, gnijezdo strašnih muka. 

Delorko 


Rinaldo stane i pogleda gdje da 
Navali ili da pomogne ine. 

Svuda dušmane u rasulu gleda, 

Već bjehu pale sve zastave nj ine. 
Prestane sjeći, na dušu mu sjeda 
Mir mjesto vrele ratničke ljutine. 
Razblaži se i tad mu na um padne 
Bijeg ostavljene one žene jadne. 

Vidio ju je gdje bježati stade: 

Sad treba da je požali i štiti. 

Sjeti se, da joj odlazeći dade 
Riječ, da će uvijek branilac joj biti, 
I pođe za njom a put naći znade, 

Jer tragom konja njezina pohiti. 

Nju je međutim skrila mračna česta, 
Za smrt na samu nema boljeg mjesta. 

Bijaše sretna, što je po slučaju 
Dolutala u ove tamne sjene. 

Tu sjaši s konja i u tome gaju 
I luk i strijele sve na stranu djene. 
»Oružje sramno, što u okršaju 
Ne znade«, reče, »osvetiti mene, 

Neka te skrije ovo mjesto gluho, 

Kad si iz bitke vratilo se suho. 

Zar da mi danas krvlju ne zarudi 
Nijedna strijela, od tolika broja? 

Ako su druge od čelika grudi, 

Ranite barem ženska prsa moja! 

Evo vam slave, sama vam se nudi, 

I lako će je steći od vas koja! 

O, Amor nježnost mojih grudi znade, 

I kad god strijelja, uspjeha imade. 

Budete 1’ jake protiv mene, sve će 
Što zgriješiste u zaborav da pane. 

O, jadne li sam i žalosne sreće, 

Zar samo od vas spas ce da mi svane? 

Kad svaki drugi lijek propade veće, 

Sjem onog što ga rani daju rane, 

Nek bol ljubavnu liječi bol od strijele, 

A boli srca nek smrću zacijele! 

Kad umrem, samo da ne pođe za mnom 
Ta kuga, kadra da i paklu udi. 

Ljubavi, ostaj; mržnjo, ti ces sa mnom, 

I vječnom drugom mojoj sjeni budi, 

S njome se vraćaj k onom sto me sramnom 
Pogrdom vrijeđa, nek se splašen budi 
Za strašnih noći i nek mira nema, 

Dok tihi pokoj san svakome sprema!« 

Ovako reče i smislivši zrelo, 

Birati strijelu najoštriju stade, 

Kad vitez stigne i vidi, gdje smjelo 
Radi da smrću skrati svoje jade. 

Već bješe spremna na užasno djelo 
I licem smrtno bljedilo joj pade. 

On jurnu straga i ruku joj zgrabi, 

Što oštru strijelu skoro u grud žabi. 


Okrenuvši se ona iznenada 
Spazi Rinalda, ne čuvši ga straga, 

I vikne, pa u gnjevu što je svlada 
Odvrne oči od lika joj draga. 

U nesvijest padne kao cvijet što strada 
Od ljute bure, al’ njegova blaga 
Ruka pridrži lijepo joj tijelo, 

Dok joj na grudma otkopča odijelo. 

Suze mu kaplju na grudi joj divne 
I obraz, te o saučešću zbore. 

Ko blijeda ruža što ponovno živne 
Srebrnom rosom prana u cik zore, 

Tako i ona, kad mu milostivne 
Osjeti suze, digne lice gore. 

Tri puta milim očarana likom 
Podigne oči, tad poniknu nikom. 

Mišicu snažnu, kojom je on steže, 
Rukama slabim sveđ uklanja ljuta. 

A1 njene ruke zalud zatim teže, 

Jer on je jače stegne svakog puta. 

Na kraju pustiv da je veza sveže, 

Koja joj možda i ne bješe kruta, 

Poče Armida u plaču golemu 
Nikada oči ne dižući k njemu: 

»Ti si, kad odeš i kada se vratiš, 
Okrutnik isti! Što te amo vodi? 

O čuda! Zar da ti meni smrt kratiš? 
Ubica da me za život slobodi? 

Ti da me spasiš? čim ćeš još da platiš, 
Armida, i za kakav jad se rodi? 

O, dobro poznam zle tajne vještine, 
A1 ništa ne zna, tko ne zna da gine. 

Znam, ti si slavom tek mogao sjati, 
Da pre izdana, sad svladana žena 
Tvoje triumfe u negvama prati, 
Najveću čast bi stekao tog trena. 

Pre mišljah: život i mir će mi dati, 

A sad za smrću čeznem ubijena; 

Al’ od tebe je ne tražim, jer stvari 
Sve su mi mrske, kad su tvoji dari. 

I sama ću se spasit bilo kako 
Od tvojeg bijesa, a ako mi ne da 
Ropstvo da nađem oružja, ii ako 
Otrova nema ni užeta, sve da 
Braniti hoćeš, ja ću naći lako 
Puta do smrti. Ah, još uvijek gleda 
Da hini i još umiljat se gradi! 

Ne laskaj više razboljenoj nadi!« 

Reče, i među suze što ih s jada 
I ljubavi iz lijepa oka proli, 

I mnoga njegva topla suza pada 
I čedno javlja kako srce boli. 

Vrlo joj nježno odgovori tada: 
»Armida, srca nemire utoli! 

Tvoj prijatelj i štit sam, tebe čeka 
Sjaj prijestolja, a ne sramota neka. 

U mojem oku čitaj revnost vjere, 
Ako ti riječi ne jamče za djelo. 
Gdje carstvo tvojih djedova se stere 
Dovest ću tebe, a kada bi htjelo 


Nebo da ispred očiju ti ždere 
Tracima svojim i poganstva velo, 

Od kraljevske ti ne bi bilo sreće 
Nijedne tada na Istoku veće!« 

Tako je moli, a u molbu kane 
I suza koja ii uzdah gorući, 

I kao snijeg, kada sunce grane 
I dođu vjetri toplo duvajući, 

Tako se i gnjev, tvrd na oko, stane 
Da topi ispred drugih želja vrući’. 

»Službenica sam tvoja«, ona reče, 

»Od tvoje želje nemam ništa preče.« 

Kombol 

SEDAMNAESTO STOLJEĆE 


O TT AVI O RINUCCINI 


GIOVANNI BATTISTA MARINO 

PJEVAČ 

Nad rubom jedne rijeke sjajne i čiste 
pjevao je slavuj pjesmu ko da žice 
prebire vješt svirač, prsti gitariste; 
činilo se, da pjevaju mnoge ptice. 


PUSTITE ME M RIJ E T I 
Arijadna 

. .. Pustite me mrijeti, 
pustite me mrijeti! 

I što bi htjeli da me tješi 
u tako krutoj kobi, 
u tako teškoj muci? 

Pustite me mrijeti! 

Kor 


Jeka, razdragana, slušajući glase, 
odvraćaše zvučno nježnom pjesmom ptici, 
pa joj se činjaše, od glasova, da se 
dva slavuja slažu u toj utakmici. 

A kad pjevač htjede slađim pjevom tada 
nadglasati jeku, lik mu iznenada 
blisnuo u sjaju srebrnih talasa. 

Ču se hihot nimfa, a od toga glasa 
zastidje se slavuj, i od svijetla dana 
sakri se u mraku mirisavih grana. 

Vida 


I usta ljudska su nijema 

I uzalud tješe 

Gdje zlu kraja nema. 

Arijadna 

O Tezeju, o Tezeju moj, 

Da, mojim ja te hoću, iako moj si ti, 
prem mi nestaješ, vaj okrutan, oku mom. 
Okreni se, Tezeju moj, 

Okreni se, Tezeju, oh, Bože! 

Okreni se promatrat onu, 

što zbog tebe ostavi kraljsku vlast i zavičaj, 

da u ovom pijesku 

— plijen zvijeri okrutnih, bez milosti — 
ostavi svoje gole kosti. 

O Tezeju, o Tezeju moj, 
kad bi ti znao, koliko je jadna 
bijedna Arijadna. 

pokajo bi se i možda, možda 
okreno pramac tvoj put ovih zala. 

A1 ti praćen vedrim lahorom sred vala 
ideš sretan, a ja tu moram suze liti; 
tebi sprema Atena 

svečan, sjajan doček: ja ću ovdje biti 
plijen zvijeri sred pusta pijeska; 
tebe će stara roditelja oba 
zagrliti sretno, a ja vas do groba 
više vidjet ne ću, o majko, o oče moji 

Kor 

Vaj! Srce mi se kida s jada. 

Kojem bijednom cilju sada smjeraš, 
ljepoto bez nada! 

Hizeteo 


OSAMNAESTO STOLJEĆE 


GIUSEPPE PARINI 

ALI SE NOĆ POKORAVA 

... Ali se noć pokorava 
neumoljivim svojim zakonima 
i pada tihom sjenom nad hemisfer; 
te pomičući svoju rosnu nogu 
ona beskrajne i razne boje stapa, 
nosi ih, briše svojim veljim skutom 
sa svake stvari: jer je sestra smrti, 
nejasnu sliku, svima jednak izgled: 
zemlji, biljkama i životinjama 
te plemićima i puku ona daje; 
ne razlikuje prosta od bojenih 
lica ljepojki, ni dronjke od zlata. 


Kizeteo 

VITT ORIO ALFIERI 


V1NCENZO MONTI 


DUH JE SPREMAN 

Desetog moga petoljeća teče 
Pretpretposl jednja godina i krokom 
Toplim moj kotač tjera k dnu dubokom 
Gdje čest nam krhka oteti se ne će 

Tmi zaboravi; al dio, koji isti 
Ostaje, živ čak iznad grobne ploče, 

Uz posm’jeh čeka, i tijela hoće 

San; jer taj san će i njeg da pročisti. 

0 nado slatka, i uzvišena i luda, 

Što srca kr’jepeć širok san si splela, 

Da 1’ istina si ii varka neka huda? 

To znajuć, mirni bili bismo manje. 

Pa zato varaj, majko svih mi djela, 

Što, hola, pr’ječiš drugo umiranje. 

Kazor 


KASNO U NOĆ, U DUBOKOJ TIŠINI 

Kasno u noć, u dubokoj tišini 
Spava pokopan svijet i s njim oluja 
Izgleda i mog srca uspavana. 

Skidam perine sa sebe, i gledam: 

Vidim kroz oblake, koje raznosi 
Kida i odgoni vjetra srditi 
Dašak po neba iskidanom polju, 

Tamo, amo same treperiti zvijezde. 

O, blage zvijezde! I vi ćete pasti, 

Zar doć će doba, kad će od vas Vječni 
Odvrnut pogled i sva Sunca zgasit? 

I ti dakle s polomljenim kolima 
Oboren ćeš biti, kasni Boote, 

Najplemenitije svijetlo sjeverno? 

Zašto mi sad čelo svoje otkrivaš 
I na lijepu milu noć me sjećaš, 

Kad sam sjedeć uz bok svoje drage 
Očima njenim kazivo te prstom? 

K svijetlu kotača ti, nasmiješene 
Ona upravljala oči: a ja sam 
Radostan međutim do koljena joj 
Pao i draže biće motrio sam, 

Što je uzdahe i zanose nježna 
Srca bogatije nagraditi znalo. 

Oh, uspomene! Oh, slatki trenuci! 

Dakle izgubih vas zauvijek i živim? 

I ovo je tišina misli? Ovo li su 


Usnula nagnuća? Ah, prevari me 
Noći kasne tišina i nijeme 
Žalosne Prirode izgled mračni. 

Iznova počinje da piri vjetrić 
Uzdaha mi i u obilnom mlazu 
Na trepavice vraćaju se suze. 

Delorko 

DEVETNAESTO STOLJEĆE 


UGO FOSCOLO 

MOJ LIK 

Pore na čelu, oči ko iz jama; 

Pram crven, izgled smion, suho lice; 

Na smijeh spore, nabrekle usnice; 

Vrat krasan, prsa obrasla dlakama; 

Kip skladan, ruho što zgodno pokriva; 

Korak, r’ječ, djelo hitri i napadni; 

Rasipan, tr’jezan, grub, mek pokraj jadnih; 
Gnan kobi, al sv’jetu oporba sveđ živa; 

Najčešće sam i tužan, misli s rojem; 

U sramu slab, u gnjevu jak; ni stravu 
Ni nadu puštam doći k pragu mojem; 

Razbor me uči, al iz burna srca 
I krepost vri, i strast, ko zmaj, plam štrca: 

Smrt će mi, možda, dat i mir i slavu. 

Nazor 

PLESAČICA 


Često za druge dobi, ako jezik 
talijanski čist stigne do potomstva 
(vaš je, i vi, ded, čuvajte ga, Gracije!), 
naslikat kušam stihom mojim svetu 
plesačicu, ne lijepu, kad se vraća, 
ne lijepu ko ti, sviračice ljupka, 
nit milu poput tebe, kada zboriš, 
odgojiteljko pčela. A1 pleše li, 
sav joj sklad zvuka proističe 
iz lijepa tijela i osmijeha lijepa 
ustiju njenih, i sve: riječ, kretnja, draž 
pogledu pruža nenadane slasti. 

I tko naslikat je može? Dok hoću, 
da lik joj okom uhvatim, eto me 
prevari, i laka plesove što šara 
ubrzava ih prehitra i lijeće 
lebdeć nad cvijećem te jedva još vidim 
iščezli veo bijelit se sred mirta. 

Nizeteo 

LJUBLJENOJ 


S pravom, kada te napustiti mogah, 

Sad valima vičem što se šumeć roje 
Bijući o Alpe, dok jecaje moje 
Nose vjetri gluhi mora Tirenskoga. 

Nadah se, napušten od ljudi i Boga, 

Bačen u progonstvo protiv volje svoje 
Iz lijepa kraja, gdje provodiš tvoje 
Dane uzdišući zbog odsustva moga, 

Nadah se, da će vrijeme, zgode dnevne 
I hridi, kroz koje umorna me takla 
Divlja ravnodušnost, zatim šume drevne 

Bit okrepa u srcu u tolikoj bijedi. 

Ah, prazna nado! Ljubav i sred pakla 
Besmrtna, moćna znat će da me slijedi. 

Delorko 

VEČERI 


Možda baš zato, jer si vječnog mira 
Ti slika, lijek si jada što me more, 

O večeri. II’ tebe rujne dvore 
Ovčice ljetne do vedrih zefira; 

II’ tmine skupljaš zimskog sred okvira, 

Nemirne, duge, kao da nema zore: 

Sveđ dozivana slaziš, i tad gore 
Mog srca skriti kuti s tvog dodira. 

Misli mi vabiš bespućem problema 
Što vode u vječno ništa, a dotle hara 
To prijeko vrijeme, i s njim družba nijema 

Briga, sred kojih sa mnom se razara; 

I dok tišinu tvoju gledam, drijema 
Duh onaj borac što me lavom stvara. 

Lozovina 


ALESSANDRO MANZONI 


PETI SVIBNJA 

On bje! .. . Kako nepomičan 
Smrtnoga nakon daha 
Bez sviesti ostade trup njego v. 
Lišen tolika duha: 

Poražen tako i zapanjen 
Na viest tu stoji sviet, 

Misleći niem na posljednji 
Čas toga muža kobna, 

Ni znajuć, hoće 1’ takova 
Čovječje noge stopa 
Po krvavomu njegovu 
Još gazit prahu doć. 

Njega sjajuć na priestolu 
Moj genij vidje i — muča, 
Kad, uslied sreće promjena 
Pade, uskrsnu i leže, 

Uz buku od glasa tisuću 
Glas njegov ne prista: 

Sad, ropskieh on čist pohvala 
I kukavna čist ruga, 

Ustaje, naglim tolike 
Zgasnućem tronut zrake, 

I sklada na grob pjesan mu, 
Ka morda ne će mriet. 

Od Alpa do Piramida, 

Od Manzanara k Renu 
Sigurne striele njegove 
Treskahu tik za munjom, 

. Praskahu od Scile k Tanaju, 
Od mora k moru čak. 

Bje 1* prava slava? Sudite 
Stvar trudnu vi, potomci: 

Mi čelo svoje sklonimo 
Pred Višnjim, koji u njega 
Tvoreća svoga najširi 
Utisnu duha trag. 

Radost ga burna i drhtava 
Velikieh cilja i težnja 
Trap jaše u srcu, neučnu 
Slušat, jer žednu vlade; 

I stiže i drža nagradu, 

Ku žudjet bijaše san. 

On skusi sve: za gibelju 
Slavu još veću i ljepšu, 

I bieg i slatku pobjedu, 

Dvor carski i progon gorki: 
Dvaš u prah svaljen, uzdignut 
Na svietal oltar dvaš. 

Javi se svietu, i vieka dva, 
Među se u borbi krvnoj, 
Pokorno pred njim nikoše, 
Kano čekajuć sud svoj; 

On tiho muča i sudij om 
Stavi se posred njih. 

Iščeznu i dane dokone 
Na kratku svrši žalu, 

Zavisti cilj beskonačnoj 
I privrženstvu blagu, 

Cilj mržnji neugasivoj, 
Ljubavi žarkoj cilj. 

Potopijeniku kakono 
Nad glavom val se sklapa, 
Val još otoič uzdignut, 

S visine koga jadnik 
Gledaše zaman, ne bi li 
Gdje dalek spazit kraj: 

Tako na duh on’ gomila 
Prošastih dana pade! 

Oh, kolikrat on unukom 
Sam sebe opisat htjede, 

A1 sveđ na vječnieh listovih 
Trudna mu ruka sta. 

Oh, kolikrat on pod večer, 
Pred izdah prazna dana, 
Spustivši pogled munjevan, 
Na njedrih skrstiv ruke, 
Stojaše i dana minulieh 
Pred sobom vidje roj. 

I promatraše ratove, 

Drhćuće od ognja sipe, 

I munju bojnoga oružja, 

I val brz ratnieh konja, 

I naglo danu zapovied, 

I posluh nagliji još. 

Ah, morda u muci tolikoj 
Padaše duša bolna 
Gubeći nadu; al desnica 
Spusti se nadanj s neba, 

I u viši i lakši prenie ga, 

Milosti puna, zrak; 

I naputi ga, ufanja 
Po stazah cvjetni eh, gorje 
U polja vječna, k nagradi 
Nadilazećoj želje, 

Gdje slava jednom iščezla 
Ni’e neg tišina i mrak. 

O liepa, blaga, besmrtna 
Vjero, triumfu vična, 

Zapiši i ovo i raduj se, 

Jer ponosnije čelo 

Pred prikornom se Golgotom 

Ne sagnu nikad još. 

Od umorna Ti pepela 
Zlu svaku rieč odvrati: 

Jer, koji ruši, uskrisuje, 

Koji bol daje i taži, 

Na pustu smrtnu perinu 
Kraj njega sjede Bog. 

Mažuranić 

GIACOMO LEOPARDI 


BESKONAČNOST 

Uv’jek mi bješe ovaj pust br’jeg mio 
Plot ovaj, koji obzorja najkrajnjeg 
Toliki dio otimlje mom oku. 

Al sjedeć motrim, i, tamo preko njeg, 

U svojoj misli zamišljam beskrajne 
Prostore, strašna, nadljudska ćutanja 
I mir najdublji, da mi se gotovo 
Srce prepada. Slušajući zatim 
U ovom žbunju vjetra šum, ja hoću 
Beskrajno ovo ćutanje da sravnim 
Sa ovim glasom. I sjećam se vječnog 
Mrtvih vjekova, dok sadašnje vr’jeme 
Živi i glas mu. Tako u ovome 
Bezmjerju moja utapa se miso: 

I brodolom mi sladak u tom moru. 

Miličić 

BLAGDANSKO VEĆE 


Ugodna noć je, svijetla i bez vjetra 
Te povrh krovova i sred vrtova, tih 
Plovi mjesec i s daleka jasno 
Otkriva sva brda. O draga moja, 

Već šuti svaka staza i kroz okna 
Jedva paluca noćno blijedo svijetlo: 

Ti spavaš: svlada san te blag u tihim 
Tvojim sobama; i ne mori tebe 
Briga nikakva, i ne znaš nit slutiš 
Koliku mi ranu zada posred grudi. 

Ti spavaš: ja to nebo, što ovako 
Blago, čini se, pozdravit prilazim 
I svemoguću prirodu drevnu, 

Što me za bol stvori. Tebi ja nadu 
Kratim, veli mi, čak i nadu te samo 
Plačem, neka se oči tvoje sjaju. 

Ovaj dan bje svečan: sad od zabava 
Ti se odmaraš i možda sjećaš u snu, 
Kojim se danas svidje i koji se 
Tebi svidješe. Ne mene, nit se nadam, 
Ti se spominješ. Međutim ja pitam, 
Kol’ko još živjet moram i na zemlju 
Bacam se, vičem i bjesnim. O dani 
Strašni u tako mladoj dobi! Ah, 

Po putu čujem nedaleko pustu 
Pjesmu radnika, što se u noć kasnu 
Sa zabave u stan svoj ubog vraća. 

I grčevito mi se srce steže 
Misleć, kako na svijetu sve prolazi 
Skoro bez traga. Evo je minuo 
Svetačni dan, a za svetkovinom dan 

Svagdašnji slijedi i donosi vrijeme 
Ljudsku nesreću svaku. Sad gdje je zvuk 
Naroda drevnih? Sada gdje poklič 
Pređa nam slavnih i silno carstvo 
Onoga Rima i oružje, zveka 
Što odjeknula zemljom je i morem? 

Sve tišina je, mir i sav počiva 
Svijet i ne misli se više o njima. 

U dobi mojoj mladoj, kad se čeka 
Čežnjivo blagdan, a zatim kada je 
Minuo bio, ja bolan u bdenju 
Stiskah perine i u kasnoj noći 
Pjesma, što se čula kako stazama 
Malo pomalo nestajuć umire, 

Već mi je slično stezala srce. 

Kizeteo 

M J E S E C V 


Dražesna luno, ja se sjećam, da sam, 
Pre jednog ljeta, na vrh ovog br’jega. 
Tjeskobom mučen išo da te gledam. 
Tad si visila iznad ove šume, 

Kao i sada, te svu obasjavaš. 

A1 maglen, treptav, od plača što mi je 
Vjeđama teko, mojim se očima 
Činio lik tvoj, jer bješe pun bola 
Moj život. Još je, i ne m’jenja način, 
Ljubljena luno. Ipak mi pomaže 
Sjećanje, kao i brojanje trena 
Svojega bola. O, kako je dobro 
U mladom dobu, kada još daleki 
Put ima nada, a sjećanje kratak, 
Spominjati se prohujalih stvari, 

Pa i turobnih, čak dok bol jos traje. 


Miličić 


SVOJOJ DRAGOJ 


Ljepoto mila, koja 

Jedino u snu, kao divna sjena, 

II gdje na polju šija 

Najljepše dan i prirode nam posm’jeh, 

Meni se jedva javljaš 

Pa ljubav u me liješ iz daleka 

Krijući lice svoje: 

Nevini zar si Vijek usrećila 
Koji se Zlatan zove, 

A sad, ko duša, što težine nema 
Med ljudma l’jećeš? ii sudbina škrta 
Od nas te krije, za budućnost sprema? 

Gledati u te živu 
Ne nadam ja se; to bi samo mogo 
Moj duh, kad go i sam, po novu putu, 
U boravište dođe nadzemaljsko. 

Na pragu mračnog i nestalnog žića 
Mislijah da će povesti te noge 
Pustinjom ovom. A1 na zemlji nigdje 
Što nalik je na tebe; a i kad bi, 
Govorom, licem i kretnjama, koja 
Od žena bila kao što si i ti 
Ko i ti l’jepa ne bi mogla biti. 

U krupnom bolu, što ga 
Životu ljudskom ud’jeli sudbina, 

Kad bi te netko ljubio na zemlji 
Onakvu ko što ja te mišlju vidim, 

Oh, taj bi sretan bio, 

I osjećam uz ljubav da bih tvoju, 

USPOMENE 


Ko u ljeta mi mlada, 

Još tragom išo kreposti i hvale. 

A1 nikad da nam sa nebesa sviće 
Utjehe trak, a s tobom život smrtni 
Bio bi za nas ko na nebu žice. 

U klancima gdje ječi 
Pjev radinog težaka, 

Dok sjedim i dok tužim 

Za već dalekim mojim varkam ludim; 

Na humcima gdje plačem 
Pamteći svoje izgubljene želje 
I izgubljenu nadu svojih dana, 

S mišlju o tebi, trepteći se budim. 

Oh, da je meni u tom v’jeku mračnom, 

U zraku tom što davi, 

Lik tvoj da čuvam! da bar u snu imam 
Što dano nije imati na javi! 

Od vječitih ideja 

Ako si i ti jedna, pa Um vječni 

U vidljiv lik ti ne da da se obučeš 

Te izmeđ smrtnih stvari 

Da život jadan kojekako vučeš; 

II, ako tebe u sferama višim, 

Izmeđ zemalja bezbrojnih, sv’jet drugi 
Boravak tvoj je, pa te zv’jezda, ljepša 
No Sunce, zbliza obasjava, i zrak 
Udišeš blaži... odavle, gdje dani 
Za tužan rod smrtnika 
Kratki su i zli, ovu himnu sada 
Od neznanog ti primi ljubavnika. 

Hazor 


Nemirne zv’jezde Kola, ja ne mislih 
Vratit se više da po običaju 
Gledam vas sjajne nad očevim vrtom 
I da se s vama razgovaram s okna 
Ovoga doma, gdje proveh djetinjstvo 
I vidjeh svoje radosti svršetak. 

Koliko nekad slika i maštanja 
Pogled mi na vas i na druge zv’jezde, 
Družice vaše, stvorio u misli, 

Kada sam, šuteć, na zelenoj travi 
Večeri veći dio provodio 
Motreći nebo i slušajuć pjesmu 
Daleke žabe negdje u poljima. 

Kr’jesnica blizu plotova lutaše 
I iznad l’jeha. Na vjetru šaptahu 
Mirisne staze, a tamo u šumi 
Čempresi. Dolje, pod očevim krovom, 
Ječahu glasi, izmjenični i tihi 
Poslovi slugu. Kakve silne misli 
I slatke snove nadahnu mi vidik 
Dalekog mora, onih brda plavih, 

Što ovud vidim i koja se nadah 
Preć’ jednog dana, otajne svjetove, 
Otajnu sreću snujuć svom životu. 

Kob svoju ne znah. Koliko li puta 
Ovaj svoj život turobni i pusti 
Bio bih rado zam’jenio smrću, 

Nit mi je srce znalo, da ću biti 
Osuđen da tu stratim mlado doba 
U rodnom, divljem gradu, među jednim 
Narodom prostim, kukavnim, kom često 

Čudna imena, nauka i znanje 
Na sm’jeh su i šalu. Kloni me se s mržnjom 
Ne zbog zavisti, pošto me ne smatra 
Većim od sebe, već jer misli takvim 
U duši sebe da c’jenim, i ako 
Nikad to nikom pokazao nisam. 

Ovdje provodim godine sakriven 
Sam, bez ljubavi, života, i bivam 
Na silu surov u gomili zlobnoj. 

Ovdje svu ljubav bacam i vrlinu 
Ovdje postajem preziratelj ljudi 
Zbog stoke što je oko mene. Dotle 
Predrago vr’jeme mladosti odl’jeće, 

Milije nego slava i lovori, 

I čisto sv’jetlo dana i disanje, 

Gubim te zalud, bez jedne radosti, 

U ovom sv’jetu neljudskom, uz boli 
Suhog života, ti jedini cv’jete. 

Dolazi vjetar noseći glas sata 
Sa gradskog tornja. Sjećam se, zvuk ovaj 
Bio je mojim noćima utjeha, 

Kada, još dječak, usred tamne sobe, 

Bdio sam, radi neprekidnog straha 
Želeći jutro. Ovdje nema stvari 
Koju bih čuo i vidio, a da 
Duši mi neku sliku ne povrati, 

Neko sjećanje slatko ne razbudi. 

Slatko za sebe, ali s bolom uđe, 

Miso sadašnjeg, neka pusta želja 
Prošlosti tužne i r’ječ: ja sam bio! 

Ta lođa tamo, prema posljednjima 
Zracima dana, zidi naslikani, 


Stada na slici, sunce što se rađa 
Nad poljem pustim, pružili su mojem 
Neradu mnogo uživanja, dokle 
S boka mog bješe uv’jek ona moćna 
Pogreška moja zboreć mi gdje bio. 

U ovim drevnim salam, uz sjaj sn’jega, 
S fijukom vjetra okolo prozora 
Tutnjahu šale i radosni moji 
Glasi u doba, kad nam se privida 
Nedostojno, gorko, otajstvo stvari 
Puno miline. Kao neiskusni 
Ljubavnik, žudi dječarac netaknut 
Gio svoj život varavi, zadivljen 
Stvara u mašti ljepotu nebesku. 

O, nade, nade, vi prijatne varke 
Dobe mi rane, Uv’jek kad govorim, 

Na vas se vraćam. Jer tokom vremena, 
M’jenjanjem čuvstva i misli, ne mogu 
Zaboravit vas. Znadem, da su sjene 
I slava i čast, a tek pusta želja 
Slasti i dobra. Ploda nema život, 
Zaludna b’jeda. I ako su prazne 
Godine moje, a pusto i crno 
Smrtno mi stanje, vidim: malo meni 
Otimlje sudba. Ali, jao, kad god 
Na vas pomislim, nade moje stare, 

I na maštanje ono svoje prvo, 

Pa gledam zatim svoje žiće b’jedno 
I bolno, te da smrt je samo ono 
Što danas imam od tolike nade, 

Osjećam srce steže se i ne znam 
Utješiti se zbog sudbine svoje. 

Pa kada ova zazivana samrt 
Bude mi blizu i kraj bude došo 
Mojoj nesreći, kad mi bude zemlja 
Strana dolina, a iz mog vidika 
Ode budućnost, vas ću se sjetiti 
Izvjesno i još ona će mi slika 
Izmamit uzdah, ispunit gorčinom 
Da zalud živih, a u zadovoljstvo 
Kobnoga dana uliti gorčinu. 

I već u prvom mladosti mi huku 
Zadovoljstava, tjeskoba i želja, 

Smrt sam sazivo višeput i dugo 
Sjedio tamo kraj onog izvora 
Misleći da ću u onim vodama 
Utopit nadu i bol svoj. A, zatim 
SI’jepom bolešću doveden u sumnju 
Za život, l’jepu oplakivah mladost 
Cv’jet svojih b’jednih dana, sto je tako 
Prerano pao i sjedeći cesto 
U kasne sate na krevetu, bolno 
Stvarajuć pjesme pri drhtavom sv’jetlu. 
Zalih zajedno, s tišinom i noći 
Duh što odlazi i samom sam sebi 
Pred zoru pjevo pjesmu samrtničku. 

Tko bi se mogo bez uzdaha sjećat 
Vas, prvi dani mladosti, o, dani 
Krasni, prekrasni, neizrečni, kada 
Uznesenom se smrtniku prvi put 
Sm’ješe djevojke. Sve se naokolo 
Takmiči sm’jehom, a neprobuđena, 

Ili još blaga, zavidljivost šuti. 


Gotovo (čudo neviđeno!) sv’jet mu 
Desnicu ruku pomoćnički pruža, 

Oprašta gr’ješke i svetkuje njegov 
U život novi ulaz, klanjajuć se 
Kaže: gospodarom, primam te, zovem. 
Nestalni dani, slični nekom bl’jesku 
Raspršit će se. Koji smrtnik može 
Ne biti sv’jestan svoje b’jede, kad mu 
Nestade onog divnog doba, onog 
dobrog vremena: kada mu se mladost, 
O, jao, mladost, mladost ugasila? 

Nerino, zar mi ne pričaju ništa 
O tebi ova mjesta? Nestalo te, 

Valjda, iz moje misli? Kud mi ode? 

Jer ovdje samo sjećanje na tebe 
Nalazim, moja sladosti! Više te 
Rođena zemlja ne vidi, a ono 
Okno je pusto, s kojeg si obično 
Govorila mi i sa koga tužna 
Odrazu je se sv’jetla zraka zv’jezda. 
Gdje si? Jer više ne čujem gdje zvoni 
Tvoj glas ko nekad davno, kad je znao 
Svaki daleki zvuk usana tvojih 
Dopiruć k meni sa bljedilom moje 
Bojiti lice! Drugo vr’jeme. Slatka 
Ljubavi moja, bjehu tvoji dani. 

Prošla si. Drugim suđeno je danas 
Ići po zemlji, stanovat na ovim 
Mirisnim brezim. A1 ti prođe brzo, 

Kao san neki bio ti je život. 

Tu, igrajući, radost ti na licu 
Sjala, u oku snovi povjerenja: 

Sv’jetlo mladosti. Ali ih ugasi 
Kob i ti pade. Nerino, u srcu 
Ljubav mi drevna vlada. Ako gdjekad 
Na svečanosti i pos’jela krenem 
Kažem sam sebi: Nerino, na s’jela, 

Na svečanosti više se ne spremaš. 

Kad se maj vrati, pa pjesme i granje 
Noseć, k djevojkam idu zaljubljeni, 
Kažem, Nerina više ne uživa, 

Polja i uzduh ne gleda. Prošla si, 

Prošla si, jao, moj uzdahu vječni. 

Stog nek je svakom ljubavnom maštanju 
Osjećajnosti c’jeloj mojih čula, 

Tužnim i dragim trepetima srca, 

Družica ova gorka uspomena. 


POSLJEDNJI S A F I N SPJEV 


O blaga noći, zalazeće lune 
Umilna zrako, a i ti što svaneš 
U krilu tihe dubrave na hridi 
Vjesniče dana; vi slađane, drage 
Prikaze vidu, dokle još neznani 
Bijahu meni Usud i Errije. 

Već se ne smiješe te prikaze blage 
Očajnim čuvstvim. Nas tek neobični 
Užitak gane: kad u uzduhu 
I drhtavoj ravnici 
Vitla se prašno valovlje od Nota 
I kadno teška Jupitrova kola 
Vrh naših glava gromoreći gromko, 
Drhću uzduhom olujnim i tamnim. 

Mi kroz šikarje i uvale mračne 
Plivamo rado sred oluje tmaste 

I bijega pustih ugroženih krda, 

II gorde rijeke, s nestalnih obala 
Slušamo srdžbu pobjedničku vala. 

Ubav tvoj plašt je moje divno nebo, 
Krasna si i ti o rosnata zemljo! 

Vaj, s te ljepote nikakova dijela 
Smrtnoj Safi bozi ne udijele, 

Ni sudba prijeka. Tvom holome carstvu 
Prirodo, jadna a i teška gošća, 

Prezrena ljuba, tvojim dražestima 
Uzalud srce i zjene upravljam 
U vrućoj molbi. Meni se ne smiješi 
Obala cvjetna, ni s eterskih vrata 
Osvitak jutra; mene ne pozdravlja 

Poj šarnih ptica, niti šum stabala. 

I gdje u krilu savitijeh vrba, 

Potočić širi svoje bistre grudi, 

Poganoj nozi prezirno otimlje 
Vijugaste vale, 

Šumeći naglo niza cvjetne žale. 

Vaj s kog prestupa, s kog zločina mrska 
Bjeh okaljana pre rođenog danka, 

Da tako mrkim gledale me okom 
Nebo i sreća? Što sagriješih dijete, 
Kadno života neznane su zloće, 

Da bez mladosti i pust i čemeran 
Neukrotne Parke o vretenu 
Okretaše se jaki struk života? 

I tvojijeh se usana razliježu 
Nestalni glasi: a suđene zgode 
Tajna moć pokreće. 

Otajno sve je osim naše boli. 

Prezrena djeca plaču smo rođena, 

Istina sjedi u krilu bogova. 

Vaj brige i nade mladenačkih ljeta! 
Sjenkama samo otac vječno carstvo 
Međ ljudma poda; pored muških djela 
Umne lire i pjeva 
U trošnom ruhu krepost ne odsijeva. 

Mrijet ćemo. Truplo porušeno zemlji,, 
A gola duša Paklu će pribjeći 
Da tamo okaje grijehe sudbe prijeke. 
A ti, spram kojeg ljubav uzaludnu, 

I tajnu vjernost i goruću želju 


Uzalud gojih, ti srećno živi, 

Ako li sreća smrtniku se smiješi. 
Slatkim napitkom mene ne opoji 
Jupiter škrti, kada već izginu 
I san i varke mojega djetinjstva. 
Najljepši danci, vaj, najprije minu, 
Bolest, starost, leđna sjenka smrti 
Onda nadođu. Od tolikijeh eto 
Žuđenih vijenca i dražesnih varka 
Čeka me Tartar, a um moj ponosni 
Božici dajem sa Tanarskih gora, 

I crnoj noći i obali mora. 


IO I 


Ilijić 

TIŠINA IZA OLUJE 


Oluja svršila je: 

Ptičica čujem žagor, 

A kokoš kvoče vrativši se na put. 
Sa zapada se otvara vedrina 
Na brdu, čisti se poljana, 

I dolje rijeka jasno se ukaza. 
Svako je srce sad veselo, 

Iz svakog kuta podiže se žamor, 
Obični rad se vraća. 

Zanatlija u ruci s radnjom 
Na vrata virne pjevajući, 

Da gleda vlažno nebo; . 

Na kušnju vani izlazi ženica, 

Da svježe vode kišnice zacrpi. 
Ponavlja viku od puta do puta 
Svakdanju svoju prodavač povrća. 
Eno se vraća sunce, pa se smiješi 
Brežuljcima i zaselcima. 

Domaća čeljad prozore otvara, 
Otvara kućne terase i lože: 

Sa glavne ceste čuješ 
Daleki zveket praporaca; 

Drndaju kola putnika, koji sad 
Nastavlja svoje putovanje. 

Veselo kuca svako srce. 

Kada je život tako mio 

I ugodan ko sada? 

Kad čovjek oko nauka nastoji 
Sa tolikom ljubavlju? 

II novu stvar prihvaća? 


Kad manje svojih spominje se zala? 

Radost je čedo tuge; 

Veselje prazno, jer je prirod 
Prošloga straha, od kojeg se tržnu 
I preplašio smrti, 

Komu je prije omrznuo život; 

Pa stoga dugom mukom 
Ledeni, nijemi, blijedi 
Narodi znojili se 
I drhtali su gledajući, 

Gdje dižu se na našu štetu 
Gromovi, vjetri i oluje. 

O ljubezna prirodo, 

Ovo su tvoji dari, 

Ovo su zabave, što 
Ti pružaš smrtnicima. 

Umaknut kazni kod nas je užitak. 

Ti sipiješ kazne obilato; 

Bol nastaje od sebe same: 

A ono malo radosti, što nikne 
Slučajem ili čudom 
I muke, velik je dobitak. 

Porode ljudski mio bogovima! 

Previše sretan, kad ti je moguće 
Odahnuti od boli, 

A blažen kada smrt te 
Od svake boli oslobodi. 

Petravić 

ZALAZAK MJESECA 


Ko što u tihoj noći 
Iznad srebrnih polja i voda, 

Ondje gdje vjetrić piri 
I tisuć divnih slika 

I varavih prilika 
Daleke prave sjene 
Nad mirnim valovima, 

Nad granjem, živicama, 

Nad brežuljcima i zaseocima, 

Do nebeskoga stignuvši obzorja, 

Za Apeninom ii Alpama 

II u Tirensku beskrajnu pučinu 
Zalazi mjesec, i poblijedi zemlja. 
Nestaju sjene, tmina 

Zamrači brdo i dolinu; 

Noć ostaje bez svijetla, 

A pjevanjem, uz tužni napjev, 
Posljednji sijevak bjeguće svjetlosti, 
Što bijaše mu prije predvodnikom, 
Na putu svom kiridžija pozdravlja. 

Nestaje tako i tako napušta 
Smrtnički život mladost. 

Pobjegnu sjene i slike 
Ugodnih varki, a daleke nade, 

U koje čovjek uzdaje se, 

Izdavaju nas. Napušten i mračan 
Ostaje ljudski život. 

Zamisliv se o njemu 
Uzalud zbunjen putnik traži 
Svrhu i uzrok dugog puta, 


Koji pred njime stoji, 

I vidi, da je zemlja njemu 
Nepoznata, on isto tako zemlji 
Ostaje nepoznatim. 

Odviše sretan i radostan 
Naš jadni udes gore 
Učinio se, ako mladost, 

U kojoj svako dobro 
Tisuću muka plod je, 

Trajala bude sve vrijeme života. 
Odviše blaga odluka, kojom je 
Na smrt osuđen svaki život, 

Da još im se ne daje 
Za po života stanje, 

Koje je gore od okrutne smrti. 
Dostojan izum besmrtnih umova, 
Najgore od svih zala, 

Bogovi vječni pronađoše starost, 
Da u toj dobi želja bude živa, 

A nada ugasnuta, 

Usahla vrela slasti, 

Uvijek sve veće muke, 

I nikakva već dobra. 

Vi brežuljci i strane, 

Zašavši mjesec, koji na zapadu 
Koprenu noćnu srebrom posipaše, 
Ne ćete dugo još tamnovat, 

Jer s druge strane skoro 
Ugledat ćete nebo, 

Gdje iznova se bijeli, 

I osvanut će zora: 


_ 

giosu£ carducci 


A za njom slijedom sunce 
Bljesnuvši naokolo 
Sa žarkim pramovima, 

Obasjat će eterne poljane 
Blještavim potocima. 

A1 ljudski život, kad lijepa mladost 
Umine, nikad drugim svijetlom, 

Ni drugom zorom već se ne oboji. 

Udovicom je do kraja života; 

I tu noć, koja druge dobi mrači, 

Bogovi vječni označiše grobom. 

Petravić 


PRELAZEĆI TOSKANSKU M A R EM M V 

Slatki kraju, u kom nošah jednako 
Izgled mrki i srdit pjev u duši, 

Gdje ljubav, mržnja ne htje da se skruši, 

Opet te vidim i srce mi igra jako. 

Oblike ti znane raspoznajem lako, 

Dok me smiješak i plač napored guši, 

S njima slijedim snove što ih vrijeme ruši 
I što su me nekad zanosili tako. 

Što ljubljah, što sanjah, zaludno bješe, 

Uvijek hiteć, ne dostigoh cilj glavni, 

A sutra past ću. Ali iz daleka tješe 


Tišinom srce humci tvog okoliša 
S rastanjenom maglom i zelenom ravni, 
Što se smiješi sred jutarnjih kiša. 


Delorko 


NOSTALGIJA 


Mračna i vlažna, uz oblake 
Prostrla se, gle, vedrina: 

Vihor hita mrmljajući 
Obroncima Apenina. 

Oh, kad bi me vjetar htio 
Na olujnom krilu svom 
U Toskanu prenijeti, 

K ubavome mjestu mom! 

Prijatelje i rođake 
Ja ne marim; u dne mlade 
S kim se volih, mudar posta 
II u grobu leži sade; 

Ni lozama ni maslini 
Ne vuče me želja tu: 

Bježao bih s proplanaka 
Grozd i klas gdje sretno zru. 

Gradova nam dika i pjesme 
Čuvat mi se želja mora 
Ko i baka što blebeću 
Na balkonu od mramora; 

Tamo, gaj gdje r’jedak hladi 
Krš opaki, i gdje trk 
Konja stoji po ravnici 
I hrast raste zločest, mrk, 


Tamo, gdje je, u maremmi, 
Moja tužna proljet evala, 

S gromovima i s olujom 
Miso sad mi letjet stala; 

Ondje s crnog ja ću neba 
Gledat, lebdeć, rodno tlo, 

Te se s gromom strmoglavit 
U ta brda i more to. 


Nazor 

NA TRGU SV. PETRONIJA 


Sred vedre zime diže se s tornjima mrka Bologna, 
i bijeli od snijega brežuljak nad njom se smiješi. 

Ugodni čas je, kada pozdravlja zapadajuć sunce 
tornjeve gradske i, sveti Petronije, hram tvoj; 

tornjeve, čija kruništa izjeda stoljeća kreljut, 
i usamljeni vršak veličanstvenog hrama. 

Nebo se bliješti zimskim dijamantnim sjajem; nad trgom 
kano srebrn veo pritište uzduh 

lako zasjenivši okolo zgrade goleme, koje 
podiže mrke mišica jaka djedova. 

Gore po visokim vršcima zastaje sunce gledajuć 
posm’jehom nujnim boje ljubičaste, koje 

na sivom kamenju i na crvenoj opeci mrkoj 
ko da uskrisuje dušu prošlih vijekova, 

i u studenom zraku budi turobnu čežnju 
ružičnog svibnja, mirisnih večeri toplih, 

kada dražesne žene igrahu kolo na trgu, 
konzuli vodili roblje: pobijeđene kralje. 

Tako se Muza smiješi bježeć od pjesme, u kojoj 
dršće zaludna čežnja za drevnom ljepotom. 

Petravić 

FANTAZIJA 


Zboriš; a duša, uz mirno popuštanje 
Glasa ti zvuku, čitava se predaje 
Govora tvoga umiljatim valima 
I k tuđem kraju odlazi. 

Toplinom plovi sunca, koje zapada 
Dok osm’jeh njegov raji modre pustoši: 

Bijele ptice polijeću nad morem; 

Prolaze zelen otoci. 

Hramovi sjaju na strmim vrhuncima 
Ko mramor b’jeli u čas rujna sumraka. 

Na žalima su čempresi zatreptali, 

I guste mirte mirišu. 

Daleko miris s vjetrom slanim putuje 
I miješa se s tromom pjesmom mornarskom, 

Dok lađa, stignuv ispred luke, s jarbola 
Već spušta jedra crvena. 

U dugu redu idu niz akropolu 
Djevojke. Nose l’jepe b’jele peplove; 

V’jenac na glavi, a u ruci lovor je. 

Pružajuć ruke pjevaju. 

Usadiv koplje u pijesak rođeni 
Na kopno skače čovjek sjajna oružja. 

Da 1’ je to Alkej, koji se iz bojeva 
Djevama vraća Lezbijskim? 

Nazor 

NA BRDU MARIJU 


Svečano stoje čempresi na vrhu 
Marija brda u uzduhu svijetlom 
I mirnom, sivim poljem tok nijemi 
Gledaju Tibra. 

Gledaju dolje, gdje se u tišini 
Rim pruža, poput ogromnog pastira 
Nad veljim stadom budnog podiže se 
Petrova crkva. 

Na vrhu svijetlog brda, prijatelji, 
Lijevajte žuto vino, nek se u njem 
Prelama sunce: smijte se, djevojke: 

Sutra nam mrijet. 

Lalago, pusti u mirisnoj šumi, 
Netaknut lovor ponosit vječnošću, 

II neka manje sjaji u kosi ti 

Zataknutoj tamnoj. 

Sred pjesme, koja leti mišlju, meni 
Nek dođe čaša vesela i ubav 
Cvijet ružin, koji za trenutak zimu 

Tješi i vene. 

Sutra nam mrijet, ko što umriješe 
Jučer nam dragi: pa, bez spominjanja 
I neljubljeni, tanke sjene lake 

Iščeznut ćemo. 

Mrijeti nam je, a trudna će zemlja 
Šved vrtjeti se oko blagog sunca 
Prosipljuć svakog hipa ko iskrice 

Tisuć života; 

Života, kojim ljubavi će nove 
Strujati, novim borbama će bučit 
I bogovima novim budućnosti 

Pjevati himne. 

Vi nerođeni, koji ćete dalje 
Iz naših ruku primit luč života, 

I vi ćete iščeznuti u beskraj, 

Svijetle čete. 

O zemljo, majko moje kratke misli 
I duše bježne, zbogom, neumorna 
Koliko li ćeš oko sunca slavu 

I bol okretat! 

Dok rod čovječji na ekvator zagnan 
U potražnji za bjegućom toplinom 
Izmoren bude imo jednu ženu, 

Muškarca jednog, 

Koji će blijedi, uspravni sred gorskih 
Razvala, mrtvih šuma, tebe gledat 
Staklenim okom, gdje u beskraj leđni 
Zapadaš, sunce. 

Petravić 

LJETNI SAN 

Homere, izmeđ borba, što uv’jek u pjevu ti zveče, 

Svladao čas me topli, i u snu mi klonula glava 

Na br’jeg Skamandra; al srce na Tiren mi pobjegnu. Sanjah. 

Blage stvari sam sanjo iz svojih mlađanih dana. 

Nestade knjiga. Soba sva vruća od srpanjskog sunca 
I sva zvučna od kola što pločnikom drndaju gradskim, 

Sad se širila: rodni brežuljci mi okolo niču, 

Mili divlji brežuljci u novom proljetnom cvatu. 

Silazio po žalu mlaz vode uz žubore svježe 
Potok da postane: uza nj prošetala moja se majka 
Još u godinam cvjetnim, a za ruku vodi dijete 
Kome niz b’jela pleća bliješte uvojci zlatni. 

Sitnim korakom slave dijete je kročilo, holo 
S ljubavi majčine, srce dok njemu prožeto bilo 
Blagdanom veljim kome jek davaše priroda. Zvona 
Odjekivala gore sa dvorca i javljala kako 
U dan sutrašnji Hrist će nebesima svojim se vratit. 

Po vrhuncima, poljem, po vodama, granjem i zrakom 
Duhovna prolazila melodija proljetnih dana. 

Breskve i kruške bjehu u cvatu, sve b jele, crvene, 

Modrim i žutim cv’jećem smiješila pod njim se trava; 

Crvena djetelina pokrivala strane pašnjaka; 

Meki od žutika zlatnih brežuljci se kočili; vjetrić 
Lagodan, mičući onim cvijecima, vonj ama onim, 

Silazio je s mora; a četiri jedra bijela 

Plovila morem tromo u sv’jetlu se njišuć sunčanom 

Jednim što spajaše sjajem nebesa i zemlju i vale. 

Sva je blažena mlada nam majka promatrala sunce. 

Ja sam gledao u nju; pun misli sam u brata gledo. 

Njega koji sad leži daleko, na humu, kraj Arna, 


Nju što blizu mi spava u svečanoj pustoj Certozi; 

Gledah, pun misli i sumnje, da 1’ i sad dišu životom, 

II se, zbog žalosti moje, iz predjela vratiše onog 
Gdje med formama znanim oživljuju godine sretne. 

Nestade likova milih; ko lagan ih nestade sanak. 

Radošću raspjevanom Lauretta je punila sobe, 

A na đerđefu Biće, sveđ tiha, vezla je dalje. 

Nazor 


lorenzo stecchetti 


GI OVAN NI P AS C O LI 


O R G A N ET SVIRA... 

Organet svira na ulici; moj je 
Otvoren prozor, i dolazi veće; 

Dah nježan hače procvalo proljeće 
U sobu moju kroz vrt i lovorje. 

Ja ne znam, zašto koljeno mi kleca, 

I srce moje u grudima jeca. 

S čelom na dlanu, u to veče meko, 

Ja mislim na te, koja si daleko. 

Razor 

PJESMA VRELA 

Jesam. A1 ko da me nije. 

U mahovini gubi mi se nit. 

Crvendać može jedvice da pije 
S mog cr’jepa što je travom vit. 

A1 ipak, i dan i noć svu 
U korito ja kaplje točim. 

Tok! Tok! — Svu zelen-travu tu 
Suzama svojim močim. 

Moj mali bunar već je pun, 

A1 ipak tečem. Žubor. Šum. 

Toliko vode šutke došlo, 

Koliko vode šumeć prošlo. 

Sa cr’jepa, s kog se tiho l’jevam 
U bunar što je davno pun, 

— Za kapljom kap, za trunom trun— 

I silazim i pjevam. 

Ja pjevam poput dvaju zvona, 

I stanke nema dvozvuk moj. 

Daleko bruje zvona ona 

A1 ne znaš čemu dvostruki taj poj. 

Da 1’ sunce sv’jetli ili mjesec šija, 

On pjeva; al znat ne ćeš, ne, 

Je F poklič bučna blagdana ii tija 
R’ječ Zdrave Marije. 

Razor 

F I D E S 


Na nebu rujno dok titralo veče 
A čempres ko da od zlata je sjao: 

»Tamo visoko — majka sinku reče — 

Vrt takvih grana sav je procvjetao.« 

Dijete spava, sanja hvoje zlatne 
I stabla zlatna i gajeve zlatne; 

A čempres, u noć, s vjetrom, koji huji 
Lomi se, nosi; plače u oluji. 

Nazor 

MOJA VEČER 


Obdan je bljeskalo; zv’jezde 
Pojaviti sad će se tihe. 

U polju žabica krekeće; 

A jablan, gdje ptice se gn’jezde, 
Obilazi lagana radost, 

I listak mu svaki zatrepeće. 
Obdan sjev i lom; a kakav 
Sad mir, u to veče! 

Na nebu već prozirnu, živu 
Zasjati zv’jezde će jače. 

Kraj veselih žabica vrutak 
Jednoličnim mrmorom plače. 

Od c’jele tutnjave mukle, 

Od huke u ljutnji toj snažnoj, 

Ne osta no grcanje slatko 
U večeri vlažnoj. 

Od svih onih plj ušaka dugih 
Ne osta no potok što pjeva. 

Gdje munji bje stan, sad se zlate 
Oblačići purpurna sjeva. 

Počivaj, umorni bole! 

Oblak što kroz dan je bio 
Najcrnji, u časak je kasni 
Sav rujan, sav bio. 

O leta čiopa! Krike 
Nebesa po plavoj vedrini! 

Glad škrtoga dana još duže 
I bučnije gozbe im čini. 

Kroz dan ne primiše c’jeli 
Svoj obrok... al ni ja... a koja 
Bi vika! bi letaj! o bistra 
Ti večeri moja! 

Don ... Don ... Znam, o čemu sad zveči. 
Pjevaju, šumore: Spavaj! 

I: Spavaj! sve tiše mi šapću. 

Iz modrih su tmina te r’ječi. 

Nalik su na pjev uz zipku. 

S njim vraćaju davni se čaši. 

Glas majčin ja čujem, pa .. . ništa .. . 

A večer se gasi. 

Nazor 



SLUŠKINJICA IZ PLANINE 

Izašli svi su. U kuhinji samo 
služavka osta, sve joj stvari strane. 

U kutu sjedi i motri o dugu 
šipku kako vise obješene grane. 

Okom sve novo, plaha, obuhvaća, 
a onda pogled na pregaču svraća. 

Što je oko nje, njoj je nepoznato. 

Nad svime šutnja, ništa da se maklo. 

I ne čuje no gdjegdje muhu koju 
što na mahove zazuji uz staklo; 
ne čuje nego šumor, dokle snatri, 
što dopire od lončića na vatri. 

Maloga miša zašiljena njuška 
ukazala se iz rupe, iz poda. 

Iščezla je, da se opet vrati; 
pravi poneki mjehurčić i voda ... 

Čuje se iz daleka, iz daleka, 
kako zvoni blago klepka neka. 

To je mazgić što se stazom penje, 
penje i penje gore više, više; 
on se kroz bukve vidi crn i malen, 
vidi i vidi, pa ne vidi više. 

Ali mu se zato klepka čuje, 
što neprekidno dalje odjekuje. 

Možda još bude i čitav sat dana. 
Pram mjeseca se nazire iz zraka. 
Povratak ovaj kako li je sladak 
u večeri, koja i ne pozna mraka! 
za jednog od ljetnih smiraja takih! 
između tolikih mirluha lakih! 

Djevojka gleda, i ne čuje više 
klepku što do nje zaluta katkada. 
Možda joj je odnese potočić gorski 
što do njenih nogu žuboreć pada; 
ako joj je možda vjetrić ne odnese, 
što pireć, lišće polagano trese; 

ii pjesma slavuja, koji kad vrabac 
i sjenica ušute kroz blago smirenje 
što nasta, dok je mir svuda, počinje 
sam, sam sa ćukom svoje dugo bdenje ; 
što će trajat, dok se ne zaplavi 
zora i ševa sjaj dana ne objavi. 


SRUŠENI HRAST 

Rasu se hrast, gdje bilo mnogo hlada, 
S olujom više ne bori se. Čeljad 
Vele: »Sad vidim: velik li je bio!« 

I tu i tamo vise čak i sada, 

O krošnji, gn’jezda oštećena. Čeljad 
Vele: »Sad vidim: dobar li je bio!« 

I svako hvali, al da s’ječe, pa da 
Odnese breme ... Večer. Čut je plač, 
Gore, u zraku: to je djetlić, koji 

Gnijezdo traži što ga ne će nać. 


Kazor 

GABRIELE D’ANNUUZIO 


RIJEČ 

R’ječi što ljubav, iz okruglih usta, 

Ko med i miris, tebe u me toči; 

R’ječi što srtaš iz dna gnjeva pusta 
Zviždeć ko kamen kad iz praćke skoči; 

Ti jedina što iz gnusne nam puti 
Duh dižeš sjajem hraneć ga s visoka; 

Sjeme što nikad ne će uginuti; 

R’ječi, o stvari mistična i duboka; 

Tvoj rod ja znam i tajnu što je kriješ, 

I snagu strašnu što se u tebi mota, 

I slatkost. blagu što je ljudma liješ; 

A1 htio ja bih da si r’jeka, koju 
Najveće vode pune, i Života 
U srž da, bistru, nosiš miso moju! 

Kazor 

F E R li A R A 


O, pusta ljepoto Ferrare, 

slavit ću te ko što se slavi lice 

one što se nad naše srce naže 

da traži mira od svojih dalekih sreća; 

i slavit ću svijetlu 

sferu zraka i voda, 

gdje se zatvara 

tvoja božanska sjeta 

ko u glazbe šumu. 

I slavit ću onu, što najdraža mi bi 
od tvojih mrtvih žena 
i osmijeh nježan, koji me obmani 
i uzvišen lik, kojim se tješim 
u mome umu. 

Slavit ću tvoje samostane gdje šuti 
bol ljudska ogrnuta vunom 
mekom i gdje pjevaše slavuj 
pjart pjesmu bezumnu. 

Slavit ću tvoje mirne ulice 
velike kao bujice, 

koje u beskraj vode onog što sam ide 
s misli svojom vrelom; 
i tišinu njinu kad budna stoje 
svaka vrata: 

ako tajan kovač u nakovanj bije, 

i san 0 nasladi ukopan što je 

pod kamenjem golim što ti sudbu krije. 

Nizeteo 

KIŠA U BORIKU 

Šuti! — Šume na rubu 
r’ječi ti ne čujem ljudske, 
no r’ječi, 

koje su nove i meke, 
a šapću ih lišće i kapi 
daleke. 

Slušaj. — Kiša je pala 
iz oblaka rasutih nebom 
na borove oštrih igala, 
na smrču, kojoj su grane 
žedne i slane; 
kiši na mirtu 
božansku, 
na blistave žukve, 
s kojih se cvjetovi 
trune, 

na smreke, koje su sočnih 
i mirisnih bobulja 
pune; 

kiši na lica nam 
šumska, 

kiši na ruke nam 
gole, 

kiši na ruho nam 
tanko, 

na svježe misli 

što iz nove duše nam 

niču, 

na lijepu priču 
što tebe prevari juče, 
a meni pak danas 


dušu zatraviti svu će, 
o Hermiona. 

Čuješ li? — Kiša pada 

na zelenilo; šušti 

praskom što traje 

da m’jenjat u zraku se stane, 

pa drukčiji daje 

glas, negđe 

po tome, da 1’ pljušti 

na grane 

ii gušće, ii rjeđe. 

Slušaj. — Toj tužbi što biva 
sve jača, 

pjesma se oživi je sada 
cikada, 

koje se ne plaše plača 
s juga i neba siva. 

Bor 

ima svoj glas, a mirta 
šum drugi, a smreka 
na svoj način romoni: 
i svi su oni, 
po vrsti, 

nalik na glazbila razna 
pod dodirom bezbrojnih 
prsti. 

I uronjeni mi smo 
u duh šumski; životom 
živemo biljskim; tvoji 
obrazi, sjajuć milotom, 
meki su sada, 
od kiše što pada, 


ko listići mokri 
na hvoji; 
a tvoje vlasi 
ko žukve mirišu nove 
u čas kad sviće, 
o zemaljsko ti biće, 
koje se zove 
Hermiona. 

Slušaj. — Cvrčaka zračnih, 
eto, polako, 

pjev skladni biva sve tiši 

u plaču što svuda se širi 

još dublji, još viši; 

no, sada, od nekuda mukli 

glas stiže, 

glas, koji se diže 

iz vlažne sjene daleke. 

Sve muklij i, gluši, 
tanji se, stiša. 

Jedna mu jedina nota 
još trepti, tanji se, stiša, 
pa trgne se, zatitra, stiša. 

S mora se ne čuje glasa. 

Čuti je svuda po granju 

gdje pljušti 

srebrna treptava kiša 

što čisti, dok šušti; 

i čuti je pljusak 

što opet m’jenja se negđe 

bijući grane 

sad gušće, sad rjeđe. 

Slušaj. — Kći zraka već šuti. 

A1 žaba, 

kći blata daleka, se, eto, 
oglasila; nju je sad čuti 
iz sjene što je najdublja, 
tam negđe, 
do šume te, 

a tko zna gdje, a tko zna gdje? 
I kiši na tvoje vjeđe, 
o Hermiona. 

Na crne ti obrve kiši; 
i ja bih reko, da plačeš 
od miline. Bijela 
nijesi; nošena snagom 
ko da si izašla c’jela 
iz kora drveta. 

I život sav nam je sada 
mirisav, pun je svježine; 
u grudma je našima srce 
ko breskva; 
između vjeđa nam oči 
ko puljci u travi, 
a zubi su naši 
u rupicam svojima nalik 
na bademe gorke. 

Od česte k česti! Sada 
smo skupa, a sad nismo, 
dok biljna nam snaga 
omotava gležnje, koljena veže; 
al ipak hodamo samo, 
a tko zna kamo, a tko zna kamo? 
I kiši na lica nam 
šumska, 


kiši na ruke nam 
gole, 

kiši na ruho nam 
tanko, 

na svježe misli 
što iz nove duše nam 
niču 

na lijepu priču 
što tebe prevari juče, 
a meni pak danas 
dušu zatraviti svu će, 

0 Hermiona. 

Kazor 

R A V E N N A 


Ravenna, Guiđarello Guidarelli 
Skrstivši na mač velik ruke svoje 
Spava. Na licu što se, kruto, b’jeli 
Bol, smrt i gvožđe ko pečati stoje. 

Oružan, novim nada se danima 
Tvoj Borac; čeka zore novog doba, 

Kad glas će proći pustim putovima 
Da zove i digne Kreposti iz groba. 

Puna je moći večer tvoja: tama 
Tragična; šutnja i bljeskanje; plama 
Od vrenja trave što podlegnu kosi. 

Oštra ti proljet srce svija i muči; 

A nad tobom što znaš vjetar sve vrući 
Danteov pepel kao pelud nosi. 

Kazor 

FIESOLANSKA VEČER 


Svježe nek budu za te r’ječi moje 
u večeri ko šumor lišća od murve 
u ruci onog što ga šutke bere 
i kasni u radu i još sjedi 
na ljestvama visokim što se crne 
o deblu što se srebri 
granama golim, bi’jedi 
dok Mjesec k modrom prilazi već pragu 
i ko da stere ispred sebe velo 
gdje sanja gn’jezdo vije 
i livadi je ko da pod njim roni 
u noćni led i iz njeg pokoj pije 
svoj željeni, a vidjeti ga ne će 
u slomu tmica. 

Hvaljena nek si zbog tvog biser-lica, 
o Večeri, i zbog krupnih vlažnih očiju gdje šuti 
voda nebesa! 

Slatke nek budu za te r’ječi moje 
u večeri ko kiša što je — pozdrav 
pun suza i zadnji Premaljeća — sitna 
i topla i hitra 

tekla na murvu i jasen i lozu, 
i na bor s novim ružičnim prstima 
što igraju se s lakim vjetrićima, 
i žitu na klas što još nije zlatan 
i zelen nije, 

i na sijeno što pretrpje kosu 
i žuto već mri je, 
i na masline, na sestre masline, 

svetošću svojom koje bl’jedim čine 
hum što nam posm’jeh šalje. 

Hvaljena nek si zbog mirisne ti halje, 
o Večeri, i zbog pojasa što vonj ama te paše 
ko vrbu s’jeno! 

R’jet ću ti, kakvim carstvima ljubavi 
zove nas r’jeka kojoj, ispod kora 
i granja drevnih, izvori, u hladu, 
govore u svetim otajstvima gora; 
i r’jet ću tebi zašto se, nad bistrim 
zrenicima, daleko 
prigiblju brda ko usne što neka 
tajnena moć zatvara, 
i zašto žud ih za r’ječju lijepe 
ko nigdje ništa stvara, 
i u toj šutnji one su sveđ nove 
utješiteljke, pa ih duša 
u večer svaku ljubavlju sve jačom 
svrh nada diže strtih. 

Hvaljena nek si zbog čiste ti smrti, 
o Večeri, i zbog čekanja, od koga trepte u tebi 
zvijezde prve! 

Nazor 

DVADESETO STOLJEĆE 


ANGIOLO SILVIO NOVARO 

MILA SI MI 

Mila si mi kao sunce na sijenu 
Svježe pokošenu 
Što ga grabi je kupe 
U hrpe mirisave sred livade 
Vedre. 

Mila si mi kao mjesec 
Nad stopama mladića, 

Koji ćuti 
U srcu zabodenu 
Prvu draču ljubavi. 

Kizeteo 

ADA NEGRI 


PITANJE BEZ ODGOVORA 

Znam. Ispod tvoje vlasti nitko 
Ne može uteć. U nama si, kad se 
Rađamo. S nama rasteš, od kostiju 
Umiješena naših i od srca 
Što kuca, i od misli, koja leti. 

Ako u čemu naš je život stalan, 

To ti si stalnost: iza svakog čina, 
Poslije svakog sna, i iza svake 
Nade se dulji velike ti sjene 
Crnina. Spremna da progutaš tvojom 
Velikom sjenom nas na označeni 
Rok; ali nisi radosna, već vedra, 

Jer sestra si života: a priroda, 

Vječita majka, oboje je skupno 
Stvorila — i ti ne možeš postojat 
Izvan života, nit život bez tebe. 

Samo te pitam, zašto se to pati 
Pri umiranju? Zašto je našemu 
Tijelu tako tužna dosuđena 
Osuda smrti, i toliko duga, 

I toliko je različita, prije 
Nego se duša od njeg odijeli? 

Zašto je izmeđ mrskoga tereta 
Puti i daha, iz kojega diše 
Bog, u zadnjemu času dijeljenja 
Toliko uska veza, da kidanje 
Jest mučeništvo? A1 ti ništa na to 
Ne odgovaraš, jer je to tvoj zakon. 

I mir nenadan, koji poput zore 
Zabijeli lice onog, koj se dijeli, 

Jedini on nam može kazat, koli 
Lijep je, koli sladak tvoj počinak, 

O smrti, poslije ovoga življenja. 

Petravić 



LJILJAN 


Još živ je ljiljan, koji sam nosila, 

Sretna, za jednog crkvenog blagdana 

Procesijom. On uspravan bijaše 

I čist s trim svojim čaškam, što od bistrog 

Kristala jakom na stapku u ruci 

Težio. Ruka sitna i velike 

Oči djeteta, koje čudilo se 

Opstanku svojem; sprijed su barjaci 

Lepršali, pjev straga siromašnih 

Žena u tamnom redu, a sa strana 

Puteva zlatni usjevi. Još živ je 

Ljiljan, što tako bijel nosila sam, 

Nevinosti ogledalo. Sakriven, 

Znam, gdje je, kada Gospod me pozove, 

Ja, koja ruže kidala s tolikih 
Plotova sam, i koja ubola se 
Na toliko sam trnja i sabrala 
Toliko klasja po poljima, ne ću 
Moć’ drugo da mu ponudim već ljiljan. 

Petravić 

EILIPPO TOMMASO MARINETTI 


OSUĐENI JEDRENJAK 
(Odlomak) 

Ispuni brzo tvoje zavjete, srce moje 
tvoje posljednje nemoguće zavjete!. .. 

Nad mojom glavom bujaju jedra nakazna, 
i bodu njihove dojke i vještičji trbusi. 

Svladan je gat! ... Olujo, daviš me! 

O zeleni Mjesece, tajinstveni pauče, 

što marnim kracima zaplićeš moje konopce, 

pusti me dakle da izbijujem svoju pomamnu dušu 

na tvoja trokutna usta! . . . Pij 

s mog čela pijanstvo i bezumnost 

moga sna! ... San 

to muka je božanskih slasti, 

al ipak uvijek muka! ... 

Ti me uništavaš, Olujo! 

Strahota! . .. Eto valova vučjih zubi! . . . 

Ja vidim vaše oči oštrog grimiza! ... 

Ja osjećam vaše grabežljive šape .. . Osjećam ih . . . Vaši zubi 
Glođu moje jagodice! .. . Oh, boli 
Umrijeti izjeden od vas! ... 

Ah! Ah! Umirem! Moje su grudi 
Zdrobljene ... Moja kolumba škripi i plače. 

Jedra nabrekla oslobodilačkim plavetnilom! . . . 

Jedra raskošna cvijećem s horizonta! . .. 

Skripljući jarboli, lomite moje tijelo! ... 

Ah! Ah! Još jače... Još! Još! Još! 

Uživate, opija vas ovako me uništavati? .. . 

I ja uživam! ... I ja se opijam... 

Cjelovi vjetra! . . Osloboditeljska milovanja Beskraja! 
Kušam vas svim usnama 
Svih mojih rana! .. . 

Oh! Prostore! . .. Prostore! . .. Moja te Želja, 

Bezumna plivačica, vična i najsmjelijim uranjanjima 
grli pomamno 

u letećoj pjeni i u grabežljivom vjetru!. .. 

Za mene potapljački San 
i talasajući zanos u podmorskim šumama! 

Za mene djevičanski rascvat bisera! .. . 

Uspavljujući dahu, povuci me 

kroz ogromne potopljene ravnice koralja! 

Aromo noćnih mora 

već katranisanih od mirisavih zora! ... 

Sjeto kiša, što prekidaju njihov san 
promatrajući sa dna bezdana 
kroz gipki vedrac voda, 
teško sunce što se rađa 
mekano i rumeno nad morem 
kao bajevna zlatna ninfeja! 

Aromo, dozivačice izgubljenih rajeva, 
cijelo moje tijelo do posljednjeg komadićka 
pije tvoju obožavajuću snagu 
i umire od tebe, beskrajno! . .. 

Ah! Ah! . . . Osjećam da umirem! ... Umirem! ... 

Kizeteo 

ARDENGO SOFFICI 


DUGA 


Umoči 7 kistova u tvoje srce od 36 godina svršenih juče 7 aprila 
I ozari lice istrošeno od stranih sezona 


Ti si jašio život kao sirena na kolicima sajma 
U krugu 

Od jednoga grada u drugi od filozofije u ludilo 
Od ljubavi do strasti, od raskoši do bijede 

Nema crkve kinematografa redakcije ili podruma koga ti ne 

poznaješ 


Ti si spavao u krevetu svake obitelji 


Bilo bi da se udesi jedan karneval 
Sviju boja 

Zaboravljenih s kišobranom po kavanama Evrope 
Otputovalih u dimu s rupcima sleepings-garsa upravljenih na 

sjever na jug 


Krajine časovi 

Ima glasova koji prate posvuda kao mjesečina i psi 
Ali zvižduk jednog dimnjaka 
Što m’ješa boje jutra i boje snova 

Ne zaboravlja se niti miris nekih noći utopljenih u pazuhe od 

topaza 

Ove hladne zelenkade što mi stoje na stolu pored mastila 
Bile su naslikane na zidovima sobe br. 11 u Hotel des Anglais 

u Rouenu 

Jedan voz je jurio po noćnome keju 
Roneći odraze šarenih svjetiljaka 

Među staklenicima vina od Sicilije 
A Seina je bila jedan perivoj od plamena i zastava 

Nema više vremena 
Prostor je 

Buba sumraka zgrčena u kaplji fosfora 

Svaka stvar je prisutna 

Kao 1902 ti si u Parizu pod jednim krovom 

Pokriven sa 35 četvornih centimetara neba rastopljenog u staklu 

od abajana 

Grad ti pruža još svakog jutra 
Rascvjetali bouquet sa Squara de Cluny 

Sa boulevarda Saint-Germain što praska od trama i autobusa 
Dolazi uveče u ova polja pijani glas prodavačice novina 
Iz ulice de la Harpe 

»Paris-curses« »Intransigeant« »La Presse« 

Trgovina Chaussures Raoul vječno je u trci sa zvjezđama 

I ja gladim moje ruke u likerima sutona 

Kao kada sam mislio na samoubijstvo pored kuće Rigoletta 

Jest dragi 

Najsretniji je čovjek koji zna da živi u slučajnosti poput 

cvjetova 

Gledaj gospodina što prolazi 

I pali cigaru ponosan sa svoje muževne snage 

Stečene na četvrtim stranicama novina 

Ili toga vojnika što jaši na konju u boji vojarne 

Sa čehuljom kitnice među zubima 

Vječnost bliješti u letu jedne muhe 

Spremi jednu pored druge boje tvojih očiju 

Nariši tvoj luk 

Povijest bježi kao jedan pozdrav na stanici 

A trikolorni automobil sunca 

Bije sve više uzalud svoj rekord među starim makinarima kozma 

Ti se sjećaš zajedno sa cjelovom posijanim u mraku 
Izloga Nijemca knjižara Avenue de l’Opera 
I koze koja je brstila žutilovku 
Na razvalinama stuba palače Darija u Persepoli 
Dosta je gledati naokolo 
I pisati kako se sanja 
Da se oživi lice naše radosti 

Sjećam se sviju klima što su se milovale na mojoj koži ljubavi 

Sviju zemalja i civilizacija 

Svijetlih od moje čežnje 

Snjegova 

Žutih mora 

Gonga 

Karavana 

Grimiza od Bombaya i žeženog zlata od Irana 
Jedan slikopis nosim na crnome krilu 
Duša suncokret obrće pojav u ovome središtu plesa 
Ali pjesma najljepša još uvijek je ona golih čula 

Tišina muzika podnevna 

Poezija ovdje i u svijetu uokolo 

Danas se vjenčalo sa uvijek 

U zlatnom vijencu duge što se diže 

Sjedam za moj stol i pušim i gledam 

Evo jedan mladi list što trepti u bašti nasuprot 

Bijeli se golubovi okreću po zraku kao pisma ljubavi bačena na 

prozor 

Poznajem simbol tajnopis vezu 
Električnost 

Simpatiju dalekih stvari 

Ali htjelo bi se voća svjetala i mnoštava 

Da se razapne čudo radosti ovoga Uskrsa 

Dan se utapa u skrletnoj kopanji ljeta 

I nema više riječi za most taj od dragulja i plamena 

Mladosti ti ćeš proći kao sve što prolazi u pozorištu 

Tant pis napravit ću tada jedno odijelo bajno od starih afiša 

Čerina 

GUID O GOZZAN O 


NADA 

Čitave zime ležo je na tlima 
Hrast, golem (gledat bješe ga divota!) 
Pokazujuć, na srži, prstenima, 

Stodevedeset ljeta svog života. 

Al, prstma od svile, otkad Proljet nova 
Rasklopi čaške i klas dade vlatu, 

On, tu i tamo, iz krnjih čvorova, 

Izbija, sanja da je još u cvatu. 

Izbija i sanja (otevši se slutnji 
O sjekiri) o vječnom modrom svodu, 

O gostima pjevačima, o ljutnji 

Vjetra, o novim v’jecima u hodu .. . 

Ja ne znam čemu gled mi s tugom gleda 
Tog umirućeg kom se mr’jeti ne da! 

Nazor 


144 


NAJLJEPŠI OTOK 


I. 

A najljepši od sviju Otok je Nenađeni, 

Onaj što, jednom, kralj ga zemalja Španskih primi 
Od kralja Portugalske poveljom s pečatima 
1 Rimskog pape bullom u gotskoj latinštini. 

Odjedrio je Infant k tom carstvu bajoslovnom. 
Otoke Sreće vidje: Gorgo i Heru; zađe 
U more od Sargassa i na Pučinu Mraka 
To ostrvo tražeći... al ostrva ne nađe. 

Galije trbušaste s okruglim jedrom zahman 
Vodili kormilari, piloti, morske straže: 

Rimskoga pape mirom otok se onaj krije; 
Španija i Portugal morem ga i sad traže. 


H5 

II. 


UMBERTO SABA 


A otok jest. — Viđa se, pokatkad, izmeđ Palme 
I Teneriffe, ovit tajanstvenijem mukom. 

»Ostrvo Nenađeno!« I dobri Kanarjanac 
S Tejdskoga rta strancu pokazuje ga rukom. 

Gusara karte stare za nj znadu, bilježe ga 
»Ostrvo Da-se-nađe?«, »Ostrvo koje luta?« 

A začarani otok po moru klizi; katkad 
Moreplovci ga vide, blizu, kraj svoga puta. 

Dodiruju se krmom blagoslovenih žala. 

Cvjetova takvih nigdje; palme su vite i hole; 
Miriše divna šuma gusta i živa; kaplje 
Kardamom, a kroz kore drveta dišu smole. 

Parfemima se javlja ko kakva kurtizana 
Otok; al pre no mornar stiže do žala tijeh, 
Iščezne hitro kao sjen puka; sav se tada 
Bojadiše modrinom zrenika najdaljnijeh. 


KOZA 

Govorio sam jednoj kozi. 

Bila je sama na livadi, i vezana; 
sita trave, mokra 
od kiše, meketaše. 

To jednoliko meketanje bilo je bratski srodno 
mojoj boli; i ja odgovorih isprva za šalu 
a zatim ozbiljno, jer je bol vječna 
te ima jedan, a ne raznolik glas; 
taj glas čuo sam jecati u samotnoj kozi. 

U jednoj kozi semitskog lica 
čuo sam jadanje svih drugih bolova, 
svih drugih života. 

Deanović 

Stado što prašnim predgrađem, u veče, 

Prolaziš; i vonj puštaš iza sebe 
Prijatan meni; i put vodi tebe 
Kud kola jure i tramvaji zveče: 

Stiskaš se, i noge jedvice ti kreću, 

Kud život nagli uz hitnju najveću. 

Stado što ljubim iz djetinjstva siva, 

Za tobom bol mi uv jek veća biva, 

Pa, ne znam zašto, kleknuti bi’ htio. 

Oh, u tvom runu ja bih tad vidio 
Stvar mnogo drevnu i veoma svetu, 

Stvar časnu ko još ništa na tom sv jetu. 

Vodi te starac, labav, jadnik sinji: 

Bog je on za te, puče u pustinji. 

Hazor 

CORRADO GOVONI 


ZNACI PROLJEĆA 

Voda koja prska od vrabaca na krovovima. 
Vijenac vlažan od ljubičica, koji lastavice 
pomiču okolo korniša kuće 
u zoru. 

Zeleni kišobran poljskog prosjaka 
što ide u prošnju ispod kiše. 

Orguljice Barberie koje sviraju u predgrađu 
tužni valcer Vesele Udovice. 

Bijeli oblaci praha, 
koji lete iza automobila. 

Krijesnice na groblju. 

Vrtlar što lakira drvene klupe drvoreda. 
Crveni zalivač ostavljen u dvorištu. 

Čuperak svježe trave u oluku. 

I česma koja pršti 
unutar svoga kruga 
dok prolaze straže, sa štapom 
ispod pazuha, ne tražeći prekršaje. 

Magarac fratra molitelja, 
koji je zastao nasred ceste, 
ne htijući dalje, 
i pored udaraca gospodara, 
jer je prošla magarica vrtlarova. 

Lažna ruža na šeširu 
zamamne gospođe. 

I onaj oblak — djevojčica — 
koji se ljulja tamo dolje 
s nasladom, 

osvježavajući cijelo nebo 
ružičnom bojom svojih golih nogu 
na njihaljci dvostrukog glasa 
kukavice. 


Delorko 


NAGROBLJUU KORBET1 

Ubogi, uzaludni stvore! 

Ja te poznam možda. 

Bila si jedna od mnogih djevojčica, 
koje gledah u dvorištima sirarnica, 
bosa, sjedila si na pragu 
sa šoljom mlijeka na koljenima 

i s velikim komadom kukuruznog kruha u zubima, 

ii s družicama pažljiva u igri. 

Bila si uz to lijepa i milovana 
od svih: kada te bolest 
zgasi u jednom hipu. 

Sad su te pokopali i više se nitko 
večeras ne će sjećati tebe. 

Osim tvoje majke, koja ne će spavati; 

uzdisat će gledajuć ti krevet 

prazan pored crnog okna 

što je otvoren u noći proljetnoj, 

misleći da si bila tako mala 

[da, ali grobar 

se oznojio kopajuć ti raku 

duboku kao njegova lopata! 

da, ali ne tako 

da tvoja majka za tobom ne plače!] 

i da si tu dolje sama u crnom grobu 

i da te je možda strah; 

ti, koja si bila tako majušna 

da je dostajala krijesnica 

viseći na stabljici da ti osvijetli 

put; 

tako sitna i laka 

u svojoj zipci, da ju je mogao micati 
val zdravemarije. 

O ubogo nevinašce, spavaj u miru! 

Jer i ti ćeš imati kao svaki bijednik 

svoj svježi vjenčić 

od stakla, koji će ti pauk 

što plete plete i ne zna ništa 

obnavljati svakog jutra; 

a mjesto krevetića bijelog 

u crnoj sobi 

smještena si u zipci 

od mirisa proljetnih, 

pa ako ne čuješ više glas tvoje majke, 

imaš slavuja, koji ti pjeva uspavanku. 

Delorko 


SERGIO CORAZZINI 

SESTRI 

Ti, koja nemaš za vaj dugi i kleti 
Majku da melem na ranu ti l’jeva, 

Ni vrt, u kojem rastu suncokreti, 

Ni mrmor vrutka koji, bistar, pjeva, 

Ti, koja užgav zavjetnu svijeću, 

Za braću molit nikada ne susta, 

A za bol svoju, zlobniju i veću, 

Još nikad da si otvorila usta, 

Ti, tužna sestro, kucaj sad po tome 
Srcu što jednom otvorit se mora: 

Nek srce tvoje zadrhta u mome 

Ko zv’jezda u zv'jezdi, a za nebo neko 
Najnovije, visoko i daleko, 

Nad plačem ljudi i nad plačem mora. 


OBJAVA 


ALDO PALAZZESCHI 


Naprijed! Pale se svijetla 
u dvoranama mog kraljevskog dvorca! 

Gospodo! Počinje prodaja 
mojih ideja. 

Naprijed. Tko ih hoće? 

Samonikle ideje 
uz obične cijene. 

Ja ih prodajem, jer hoću 
da se savijem u klupko na suncu 
kao mačak i da spavam 
do uništenja 

vjekova! Naprijed! Prilika 
je pogodna. 

Nemojte ići, nemojte ići, 
prodajem ih uz tako malenu cijenu! 

Postat ćete slavni 
s malo novaca. 

Pomislite: prilika je pogodna! 

Ne će se ponoviti. 

Oh! Nemajte straha, da ćete me uvrijediti 
s podrugljivom ponudom! 

Šta me se tiče slava! 

I ne pazite, Bože moj, ne pazite 
previše na moj glas, 
koji je plačljiv! 

Delorko 


BOLESNA ČESMA 

Klof, klop, klok, 
klofete 
klopete, 
klokete, 
khkhkh ... 

Dolje u 
dvorištu 
uboga 
česma 
bolesna, 
strahota 
slušat je 
gdje kašlje! 

Kašlj uca, 

kašljuca, 

trenutak 

prestane 

pa opet 

kašljuca. 

Uboga 
česmo, 
rad boli 
što trpiš, 
žalim te 
od srca. 

Sad ćuti, 
ne čujem 
nikakvog 


154 


155 


žubora; 
da nije ... 
da nije; 
umrla? 

Strahota! 

Ah, ne! 

Eno je, 
sad opet 
kašljuca. 

Klof, klop, klok, 
klofete, 
klopete, 
klokete 
khkhkh ... 

Mori je 
sušica. 

O Bože, 
to njeno 
vječito 
kašlj an je 
goni me 
na očaj — 
i da je 
bar malo, 
al tako! 

Užasno! 

Al Habel! 
Viktorija! 

Pođite, 
zatvorite 
česmu, 
njeno me 
vječito 


kašlj an je 
ubija! 

Pođite, 
stavite 
šta bilo, 
samo nek 
prestane 
pa makar . .. 
da umre! 
Marijo! 

Isuse! 

Ne više, 
ne više! 

Uboga 

česmo, 

s tvojom ćeš 
bolešću, 
vjeruj mi, 
ubiti 
i mene. 

Klof, klop, klok 
klofete, 
klopete, 
klokete, 

khkhkh ... 


Begov 


VICENZO CARDARELLI 

DJEVOJČE 

Nad tobom, mlado djevojče, 
ko sveti stoji sjen. 

Ništa nije tako tajinstveno 
i divotno i osobeno 
ko tvoja otkrivena put. 

A1 ti se zatvaraš u oprezno ruho 

i stanuješ daleko 

s dražesti svojom, 

gdje ne znaš, tko će te dostići. 

Ja ne zacijelo! 

Kad te vidim gdje prolaziš 
u kraljevskoj udaljenosti, 
zasutim kosama 
uspravna ko kopljanik, 
ponese me vrtoglavica. 

Ti si puno i glatko stvorenje, 
koje tišti u svom uzdahu 
tajnovit zanos puti, koja jedva 
podnosi svoju punoću. 

U krvi, što se ko plamen 
rasiplje po tvom obrazu, 
osm ješku je se svemir 
kao u crnom lastavičjem oku. 

Tvoja je zjena izgorena 
od sunca, što u njoj leži. 

Tvoja su usta zatvorena. 

Tvoje bijele ne poznaju ruke 
dodira ponizujući znoj. 

I pomišljam, kako tijelo tvoje, 
nepristupno i drago, 
sili na očaj ljubav 
u srcu čovječjem! 

A ipak netko će oskvrnuti 
vrelo ustašca tvojih. 

Netko, tko ne će ni znati za to, 
ribar što traži spužve, 
taj rijetki dobit će biser. 

Bit će mu sreća i milost 
što te ni tražio nije, 
on ne će ni znati, tko si, 
nit će te moći uživat 
istančanom sviješću 
što vrijeđa ljubomornog Boga. 

Oh da, taj stvor će 
u takom biti neznanju 
da ne će umrijeti, prije neg te takne. 
I sve je tako. 

Ni ti sama ne znaš, tko si. 

I pustit ćeš, da te netko uzme, 
samo da vidiš, kakva je to igra, 
i da se s njime malko nasmiješ. 

Ko što se plamen gubi u svjetlosti 
u dodiru s realnošću, 
sva misterija, koju obećaješ, 
rasplinut će se u ništa. 

Nepotrošena proći će 
tolika radost! 

Ti ćeš se dati, ti ćeš se izgubit, 
iz hira, koji ne pogađa 

nikad, 

s prvim, koji ti se svidi. 

Vrijeme voli igru, 

koja hitro ide s njim, 

a ne voli opreznu volju što oklijeva. 

Tako djetinjstvo 

čini, da svijet se kotrlja, 

a razborit čovjek nije nego dječak, 

koji žali, što je narastao. 


Begović 


LJUBAV 


Ko onaj što odjednom kuša radost i tugu, 
napustiše me njene oči zavijek. 

Ne mogu da mislim. A1 ipak vraća mi se, 

sve neodoljivije duši, 

onaj njen hitri pogled, na rastanku. 

I ne da mi ugodan nemir 
spavati, sad kad noć je i kad struji 
u zraku srh neznani. 

Njene oči, blagi šum. Ljubavi, 
nehajna, nevjerna ljubavi, više s dosade 
nego rad zabave početa, sada te osjećam 
privezanu o moje srce (krhku granu) 
ko voćku što pupa. 

Proljeće i ljubav idu skupa. 

Onaj koban i utvrđen čas, 
kad budemo kazali zbogom, 
već je u svakom odvajanju 
tvoga lica od moga. 

Neznatna stvar je tvoje tijelo! 

Ostavit ga dosta mi je, pa da mi budeš 
okrutno daleka. 

Najkraći je pozdrav između nas 
konačan oproštaj. 

Svaki dan te gubim i nalazim 
tako, bez nade. 

Da znadeš, kako je blijedo 
sjećanje na cjelove 
koje mi malo prije dade, 
na onaj rastanak dragi, 

na onu tvoju bezumnu ljubav, gdje ja tek griskam 
okus smrtL Mizeteo 

GIUSEPPE UN GARETTI 

O N O Ć I 

Od prostrane žudnje zore 
Otkrivena su stabla. 

Budi se s bolom. 

Jeseni, 

Umiruće slatkoće. 

Grančice, sestre grančice, 

Plačne Vas slušam. 

O mladosti, 

Tek je prošao čas rastajanja. 

Visoka nebesa mladosti, 

Slobodni uzlete. 

I već sam osamljen. 

Izgubljen u ovoj opakoj melanholiji. 

Ali noć uništava daljine. 

Oceanske tišine, 

Zvjezdana gnijezda iluzija, 

O noći! 

Delorko 


GDJE SVIJETLO... 

Kao ševu valovitu 

Po vjetru veselu na livadama mladim, 

Ruke te znaju laganu, dođi! 

Zaboravit ćemo tu dolje 
I na zlo i na nebo 
I na krv moju, na rat brzu, 

Na korake zaboravnih sjena 
U rumenilu jutara novih. 

Gdje list ne miče više svijetlo 

Gdje sni su i muke na druge obale prošli, 

Gdje leži večer — 

Dođi, odnijet ću te 
Na brežuljke od zlata. 

Lišeni dobi, uporit čas 
U svom izgubljenom nimbusu 
Bit će naša ponjava. 

Nižete o 

PROKLETSTVO 


EUGENIO MONTALE 


Kao oštar kamen vulkanski, 

Ko izlizan kamičak potoka, 

Kao noć sama i gola, 

Dušo praćke i užasa, 

Zašto te ne podigne 
Čvrsta ruka Gospodnja? 

Ova duša, 

Koja za taštine srca znade 
Za napasti njegove nevjerne, 
Koja zna za svijeta srazmjere 
I za planove uma i drskosti, 
Zašto pati jedino 
Od zemnih ugrabljen ja? 

Ti me više ne čuvaš, Gospode. 

I tražim samo zaborav 
U sljepoći mesa. 

/ 


PVPAVAC 

Pupavče, vesela ptico, klevetana 

od pjesnika, što okrećeš svoju krestu 

povrh stožine zračne kokošinjaka 

i ko lažan pijeto vrtiš se na vjetru; 

proljetni vjesniče, pupavče, kako 

vrijeme zbog tebe zastane, 

ne umire više Veljača; 

kako se sve napolju rasteže, 

čim pomakneš svoju glavu, 

krilati vragoljane, a ti ni za što ne mariš. 

Kizeteo 


Kizeteo 


MEDITERAN 


Prastari, opijen sam glasom 
tvojih usta kad se otvaraju, 
kao zelena zvona, krše, lome 
i nestaju netragom. 

Kuća mojih ljeta dalekih 
bila je uz tebe, ti dobro znaš, 
u kraju gdje sunce prži, 
pod rojevima kukaca, 
što sišu krv. 

Kao i onda, okamenjuje me danas tvoja pučina, 
o more, ali dostojan više nijesam 
svečane opomene 

tvojega daha. Ti si mi prvi objavio: 
drobna je klica moga srca 

samo tren tvog vječnog klijanja; usađen je u meni 

tvoj opasni zakon: biti prostran, promjenljiv 

i ujedno nepomičan; 

i pročistiti se tako od svih nečisti 

kao što činiš ti, kad naplavljuješ žale 

— među algama, plutom i zvjezdama morskim — 

jalovim talogom svojega bezdna. 

Vida 

BILJEŠKE I OBJAŠNJENJA 

NAPOMENA 

Uređujući ovakovu antologiju prijevoda, urednici su imali stalno 
na umu onu Rossettijevu rečenicu iz njegova predgovora svom prije¬ 
vodu Danteove Vite Nuove: » ... da se dobra pjesma prijevodom ne 
smije pretvoriti u rđavu«. 

Svijesni o relativnosti svakog prijevoda, a pogotovu pjesničkoga 
djela, čuvali su oni osobito neke elemente, koji čine pjesmu pjesmom. 
S tih razloga bili su protiv prevođenja u prozi (način udomaćen u fran¬ 
cuskoj književnosti) smatrajući ritam jednim od najhitnijih elemenata 
svake poezije. Ali s druge strane urednici nisu tražili, da se njihovi 
suradnici prevodioci drže određenih pravila u metričko-formalnom po¬ 
gledu, jer su bili mišljenja, da će upravo ta sloboda prevodiocima omo¬ 
gućiti da lakše postignu ritam izvornika i onaj neizrecivi poetski srh, 
osjećaj, koji nas vodi vrelu emocija i razlikuje u isti mah pjesmu od 
pjesme i pjesnika od pjesnika. Stoga bi se mnogi prijevodi u ovoj 
knjizi mogli prije smatrati prepjevima. 

Slažući ovu antologiju, bila je želja urednika, da bude zastu¬ 
pan što veći broj prevodilaca: tamo od najstarijih pa do mlađih. Pri 
tom glavno je bilo, kako je i što tko prevodio, iako su ih osim tih 
estetskih, pa kulturno-historijskih rukovodili i drugi razlozi, zbog 

kojih su morali izostati neki prijevodi. Primjerice, iz suvremene tali¬ 
janske lirike ograničen je bio broj pjesnika radi vremenske razmjere 
u raspodjeli antologije, pa je razumljiva činjenica, da su tu izostali 
mnogi prevodioci, ali zato nijedno od značajnijih imena suvremene 
talijanske poezije. 

Što se tiče estetskih kriterija, po kojima je ova knjiga sastavljena, 
ti su, dakako, bili vrlo skučeni već samom činjenicom, da se radi o 
antologiji prijevoda. Naime neke pjesme, koje su nesumnjivo za¬ 
služile da uđu i u najstrožu antologiju, morale su katkada, nažalost, 
izostati, jer njihov prijevod nije zadovoljavao urednike. Zato ni broj 
pjesama nije mjerodavan za vrijednost nekog pjesnika. 

Što se tiče prividne neujednačenosti u pisanju slova »ije« u ko¬ 
jemu su neki prevodioci, po potrebi stiha, apostrofirali slovo »i«, a neki 
ga ostavljali, urednici su im to prepuštali na volju, računajući, da će 
svaki čitalac i sam osjetiti, da li ono »ije« valja čitati kao jednosložno 
ili dvosložno slovo. Konačna odluka u toj stvari ima se prepustiti vre¬ 
menu i slobodnom dogovoru. Kod starijih prevodilaca (Mažuranića, 
Preradovića i Vraza) ostavljen je njihov »ie«. S osobitim zadovoljstvom 
urednici su uvrstili u antologiju i jednog od najstarijih prevodilaca tali¬ 
janske lirike (Oracija Mažibradića), koji je — kao i toliki naši stari 
dalmatinski pjesnici — već u davnim stoljećima nalazio svojoj pjes¬ 
ničkoj duši zadovoljenje u kulturnoj zapadnjačkoj poeziji. 

Na koncu je urednicima dužnost izraziti svoju posebnu harnost 
gg. Deanoviću, Fancevu, Kombolu, Nazoru i Petraviću, koji su' ih sa¬ 
vjetom najspremnije uvijek pomogli. 

Prijevodi našeg velikog pjesnika gosp. Nazora uzeti su iz ruko¬ 
pisa njegove zbirke »Iz talijanske lirike«, koju on već dugo sprema za 
tisak. 

BILJEŠKE O PJESNICIMA U OVOJ 
ANTOLOGIJI 

(Složeno kronološkim redom) 

Sveti Franjo Asiski (1182—1226). Glasovitom svecu pripi¬ 
suje se ova »Popijevka suncu«, koja je spjevana po uzoru latinskih 
sequenca. 

Jacopone da Todi (1230—1306). Ser Jacopo Benedetti, »lud 
za Kristom« pročuo se po svojim nabožnim pjesmama, pisanima u 
umbrijskom narječju. Pjesme Jacopona da Todija odlikuju se živim 
ritmom i snagom vjerskog osjećaja. 

Guido Guinizelli (1240—1276). Začetnik talijanske kulti¬ 
virane lirike, »filozof u rimi«, značajan je i zbog toga, što je prvi po¬ 
čeo pjevati »slatkim novim stilom«, te ga i Dante pozdravlja kao uči¬ 
telja (Dante, Čist. XXVI. pj. stih. 97. i si.). 

Guido Cavalcanti (1230—1307). Firentinac, Danteov prija¬ 
telj, pošao je putem Guinizellija, ali s više uspjeha. Cijenjen je naro¬ 
čito kao autor nekih soneta i balada (» Perch’ i non spero di tornar 
giammain). 

Cino da Pistoia (1270?—-1336). Uz Dantea i Cavalcantija 
ide u red pjesnika »slatkog novog stila«. U poeziji Čina da Pistoie ima 
neke mistične idealnosti: ljubav prema ženi obasjana je u njega svi¬ 
jetlom kršćanske samilosti. 

Dante Alighieri (1265—1321). Najveći talijanski pjesnik i 
jedan od najznatnijih, koje poznaje čovječanstvo. Dante je rođen u 
mjesecu svibnju god. 1265. u Firenci od oca Alighiera i majke donne 
Belle. U javnom životu svoga rodnoga grada bio je na najistaknutijim 
položajima, ali je god. 1302. prognan iz Firence i poslije duga lutanja 
Italijom umire kao prognanik u Ravenni 1321. Dante je zadivio po¬ 
tomstvo spjevom Božanstvena Komedija (Divina Commedia). U knjizi 
Novi život (Vita Nova) opjevao je krasnim sonetima svoju ljubav pre- 

ma Beatrici. Napisao je osim toga niz manjih djela na latinskom i ta¬ 
lijanskom jeziku (Convioio, De vulgari eloquentia, i De Monarchia). 

Francesco Petrarca (1304—1374). Autor glasovitog Can- 
zoniera (ili kako ga je pjesnik okrstio »Rerum vulgarium fragmenta«) 
zbirke soneta, kancona, balada i sestina posvećenih Madonni Lauri. 
Pisao je i na latinskom jeziku: Africa; Secretum i De remediis utrius- 
que fortunae. Velik je njegov utjecaj na evropske lirske pjesnike XVI. 
stoljeća. 

Matteo Maria Boiardo (1434—1494). Istakao se spjevom 
»Zaljubljeni Orlando« (Orlando innamoraio). Pisao je također i na la¬ 
tinskom jeziku. 

Lorenzo de’ Medici (1418—1492). Veliki mecena i odušev¬ 
ljeni ljubitelj umjetnosti, nazvan II Magnifico. Osim jednog Kanco- 
njera, u kojem imitira pjesnike Ducenta i Trecenta, ostavio nam je i 
nekoliko manjih pjesmotvora (L’Amfora, Nencia da Barberino). Naro¬ 
čito je volio t. zv. canti carnascialeschi. 

Angelo Poliziano (1454—1494). Prijatelj Lorenza de’Medi- 
cija i jedan od prvaka pjesnika-humanista. U petnaestoj godini pre¬ 
vodio je Ilijadu. U njegovoj lirici, koja je često crpila motive iz pučke 
poezije Quatrocenta, ističu se Stanze per la giostra. 

Lodovico Ariosto (1474—1532j. Jedan od najvećih pjesni¬ 
ka Renesanse. Poslije tegobna života i nemirna lutanja Italijom smirio 
se u Ferrari, gdje je 1532. god. objavio svoje remek-djelo glasoviti ep 
»Bijesni Orlando« (Orlando Furioso). Ariosto je napisao nekoliko kan¬ 
cona i vrijednih soneta. 

Gaspara Štampa (1523—1554). Jedna od najdarovitijih pje¬ 
snikinja XVI. stoljeća. Svojom iskrenošću i temperamentom djeluje 
neposrednije, nego pjesničke joj suvremenice Veronica Gambara i 
Vittoria Colonna. 

Michelangelo Buonarroti (1475—1564). Vrlo originalan 
kao lirik u svojim sonetima, koji su predahnuti ljubavlju prema do¬ 


movini i Bogu te nježnim prijateljstvom prema Vittoriji Colonni, veliki 
stvaralac otkriva svoje vječne nemire i duhovne borbe. 

Torquato Tasso (1544—1595). Jedan od najvećih i najne- 
sretnijih pjesnika, koje poznaje talijanska književnost. Godine 1562. 
objavio je spjev Rinaldo, a deset godina zatim pastirsku igru Aminta. 
Ali mu najveću slavu donese veliki spjev Oslobođeni Jerusalim (Geru- 
salemme liberata). Tasso je autor odličnih soneta, a poznat je i u po¬ 
vijesti starije hrvatske književnosti naročito zbog utjecaja na Ivana 
Gundulića. 

Giambattista Marino (1569—1625). Bio je čuven kod svo¬ 
jih suvremenika, koje zadivljavaše težnjom za izvornošću. Po njemu 
cilj je pjesnika »la maraviglia«. Imao je i sljedbenika (marinisti). 

Ottavio Rinuccini (1564—1621). Glasoviti pjevač svog 
doba, ali i vrlo darovit pjesnik. Rinuccini ima osobito velikih zasluga 
za razvitak firentinske muzičke drame (dramma musicale) u 16. sto¬ 
ljeću. 

Vincenzo Monti (1754—1828). U svojim pjesničkim djelima 
(Bassoilliana, Macheroniana, Feroniade) Monti se trudio da stvori sin¬ 
tezu klasike i tadašnjih pjesničkih shvaćanja. Savršen stihotvorac, 
»čudesan kovač stihova«, iako nije jača pjesnička ličnost, Monti je za¬ 
nimljiva pojava talijanske književnosti. 

Giuseppe Parini (1729—1799). Pročuo se osobito po svom 
djelu »Dan« (II Giorno). Mjestimično didaktičan, Pariniju se ipak ne 
može poreći, da je umjetnik stiha. Treba još spomenuti i njegove Ode. 

Vit to rio Alfieri (1749—1803). Veliki tragički pjesnik (Anti- 
gona, Filippo i Saul), Alfieri je napisao i nekoliko vrlo uspjelih soneta. 

Ugo Foscolo (1778—1827). Otac mu je bio Mlečanin, a mati 
Grkinja. Slavitelj Napoleona; po dolasku Austrijanaca u Italiju, ode 
1815. u progonstvo u Švicarsku pa u London, gdje god. 1827. i umrije 
poslije vrlo nemirna života. Pored Grobova (Sepolcri) te Gracija (Gra- 
zie) valja istaknuti njegove sonete i ode. 

Alessandro Manzoni (1785—1873). Autor glasovitog ro¬ 
mana Promessi sposi (Vjerenici). Pisao je ode i tragedije te pjesme na- 
božno-katoličkog sadržaja t. zv. inni sacri (La resurrezione, II nome di 
Maria, II Natale, La Passione, La Penteco&te). 

Giacomo Leopardi (1798—1857). Jedan od najvećih lirika, 
koje poznaje povijest svjetske književnosti. Leopardi je pjesnik ljudske 
boli. Bio je osobit poznavalac klasične filologije te je pisao i na latin¬ 
skom i grčkom jeziku. U svojim proznim talijanskim, sastavcima stvo¬ 
rio je uzor proze, ali mu najveću slavu donesoše njegove »Pjesme« 
(Canii). 

Giosue Carducci (1835—1907). Pjesnik »Barbarskih oda« i 
jedna od najistaknutijih ličnosti novije talijanske književnosti. »Poezi¬ 
ja je njegova svijetla od vedrine i topla od sunca; doista je to poezija 
onog, koji je osjećao« »l’ellenica vita tranquilla nelle vene fluire«. (F. 
Flamini). Carducci je bio velik erudit te je i autor odlične proze. Pje¬ 
snička djela: Rime, Juvenilia (1857), Levia gravia (1868), Odi barbare 
(1877), Rime nuove (1887), Rime e ritmi (1898). 

Lorenzo Stecchetti (1846—1916). Pod tim pseudonimom 
izdao je 1877. god. Olindo Guerrini svoje stihove t. j. Posthuma Loren- 
za Stecchettija. 

Giovanni Pascoli (1855—1912). Veliki umjetnik u otkri¬ 
vanju poezije naoko jednostavnih stvari, događaja i priprostih duša, 
•ali duboke ljudske proživljenosti, Giovanni Pascoli je još za života 
ušao u povijest svjetske književnosti. (Mpricae, Canti di CastelDecchio, 
Poemetti). 

Gabriele DAnnunzio (1865—1937). Poznat više po svojim 
romanima i tragedijama, ovaj umjetnik nadopunjuje pjesnički trolist 
Carducci-Pascoli-D’Annunzio. Nenadmašiv majstor riječi bogatstvom 
svog moćnog izraza i nedostiživim umjećem stvorio je originalnu 
poeziju suverene umjetničke snage. (Canto Novo, Laudi). 

Angiolo Silvio Novaro (* 1866). Autor mnogih knjiga 
proosjećane lirike (Fabbro armonioso). Danas je akademik. 


Ada Negri (* 1870). Čuvena pjesnikinja. Izdala je nekoliko 
zbirki (Maternita, II Dono). Zab. Biblioteka izdala je njene »Samotar- 
ke« (Solitarie). 

Filippo Tommaso Marinetti (* 1878). Godine 1909. 
izdao prve proglase Futurizma. Pisao je i na francuskom. Danas je 
akademik. 

Ardengo Soffici (* 1879). Slikar, pjesnik i umjetnički kritik. 

Guido Gozzano (1885—1916). Umro je mlad od tuberkuloze. 
Jedna od njegovih zbirki nosi naslov vL’Altare del Passato « (Žrtvenik 
prošlosti). Možda bi taj naslov mogao obuhvatiti znatan dio njegove 
osjećajne poezije i kratkovjeka mu života. 

Umberto Saba (* 1883). Rođen u Trstu od oca Talijana i 
majke Izraelićanke. Jedan od najizrazitijih predstavnika suvremene 
talijanske lirike (II Canzoniere, Preludio e Canzonette, Parole). 

Corrado Govoni (* 1884). Istaknuti pjesnik, piše također 
novele i romane, a uredio je i antologiju talijanske poezije. 

Aldo Palazzeschi (* 1885). Pripadao je futurističkom po¬ 
kretu od 1904—1914. 

Sergio Corazzini (1887—1907). Rodio se je u Rimu, gdje 
je i umro od tuberkuloze u dvadesetoj godini života. Bio je opravdana 
nada talijanske lirike. 

Vincenzo Cardarelli (* 1887). Istaknuto ime suvremene 
talijanske lirike. (Poesie). Istakao se i kao odličan stilist (Viaggi nel 
tempo). 

Giuseppe Ungaretti (* 1888). Jedan od najizrazitijih tali¬ 
janskih suvremenih pjesnika. Neki ga smatraju predstavnikom t. zv. 
čiste poezije. 

Eugenio Montale (* 1896). Rođen u Genovi. Lirik neobičnih 
raspoloženja (Ossi di seppia), istakao se osobito kao pjesnik mora. 

OBJAŠNJENJA O POJEDINIM PJESMAMA 

»Francesca da Rimi ni« od Dantea. 

Odlomak iz njegove »Božanske komedije«, koja je podijeljena na 
tri dijela: Pakao, Čistilište i Raj. »Pakao« je razdijeljen na krugove. Što 
je koji krug niži i uži, grijesi su teži, a muke veće. U drugom se krugu 
nalaze puteni grješnici. Danteov vođa kroz Pakao i Čistilište latinski 
je pjesnik Virgil, u koga se Dante ugledao. — O Semiramidi, babi¬ 
lonskoj kraljici, priča se, da je živjela u nedopuštenoj ljubavi sa svo¬ 
jim sinom davši taj postupak sankcionirati zakonom. Didona se po¬ 
slije odlaska Enejina iz Kartage ubila, zaboravivši vjeru zadanu po¬ 
kojnom mužu Siheju. Kleopatra, egipatska kraljica, bila je ljubavnica 
Cezarova i Antonijeva. Duša, koja priča Danteu svoju bolnu ljubavnu 
historiju, bila je Francesca iz porodice Polenta, koja je vladala u Ra- 
venni, a duša, koja je s njom zajedno u Paklu, njezin je djever Paolo 
iz porodice Malatesta, koja je vladala u Riminiju. Uhvativši brata i 
ženu u nedopuštenoj sklonosti, probo je Gianciotto Malatesta vjero¬ 
jatno oboje. Primorski grad, gdje se rodila Francesca, bila je Ravenna. 
Kaina (prema Kainu, koji je ubio brata Abela) prvi je pojas devetoga 
kruga Pakla, a u njemu su izdajnici rođaka. Lancelot je stari francuski 
viteški roman o Lancelotu, koji je bio zaljubljen u kraljicu Đinevru. 
U izvorniku, mjesto svodnik, stoji Galeotto. U spomenutom romanu 
Galeotto je pomagač Lancelotove i Đinevrine ljubavi. U Danteovu epu 
znači svodnik. 

»Smrt Kneza U g o l i n a« od /D a n t e a. 

Uz ovaj svoj prijevod, koji je štampan u Vijencu god. 1870. br. 3, 
Preradovic je dodao i svoj stvarni tumač. »Gledao sam i u ovom prie- 
vodu — veli P. — da shvatim misli pjesnikove i da ih zaodjenem na¬ 
šom rieči, a čuvao sam se ropske doslovnosti, da mi prievod ne bude 
tudjin u svojoj kući.« Napomenuvši, da je talijansku riječ »conte« pre¬ 
veo s riječju »knez«, iznosi povijesnu podlogu poznatog Danteovog 
pjevanja: »U vrieme predmeta ove pjesme (konac 13. vieka) stajao je 
u Pizi na čelu gvelfskoj stranci knez Ugolino (della Gherardesca, con¬ 
te di Donarotico). U isto doba podigla se u Pizi još i treća tako zvana 
stara, prava gibelinska stranka; njojzi pripadahu moćna plemena Gva- 
landi, Lanfranki i Sismondi, a glavom joj je bio tadašnji pizanski arci- 
biskup Rugjeri (degli Ubaldini). Ugolino i Rugjeri bili su si u rodu, 
a iz početka i u volji. Ali nesreća htjede, da Ugolino, razjaren s ne¬ 


koga tobož nepovoljna svjeta, što mu ga je davao jedan Rugjeriev nećak, 
ubije ovoga, a tim navuče na se mržnju arcibiskupovu. Rugjeri se tajio 
isprva, kao da ne misli na osvetu, dapače i sklopio je nekakav savez 
s Ugolinom. Ali baš s ovoga saveza dodje medju njimi do raspre, a 
skoro i do boja, u kome Ugolino bude nadvladan i sa dva svoja sina 
(Gaddo i Uguccione) i dva unuka (Brigata i Anselmuccio) uhvaćen i 
iza sedam mjeseci tamnice gladom umoren. Dante upisuje Ugolinu u 
grieh, da je nevjerno predao neprijateljem neke pizanske gradove; ali 
to poviest ne dokazuje istinom, već samo vjerojatnošću.« 

»Raj« od Dantea. 

Sv. Bernard je posljednji Danteov vođa na putu kroz raj, on mu 
skreće pažnju na mjesto, gdje je Bogorodica s anđelima i objašnjava 
mu raspored blaženih u rajskoj ruži. Taj ulomak donosimo zbog nje¬ 
gove ljepote, a i zbog toga, što u njemu Dante sebe, zadivljena, dok 
promatra sv. Bernarda, koji upozorava na Bogorodicu, upoređuje s ho¬ 
dočasnikom, koji »dolazi iz Hrvatske« da ogleda Veronikin rubac u 
Rimu. 

Pod »Lijepom« se misli BI. Djev. Marija. 

»Dažde mi suzice s uzdahom složene « od Petrarke. 

To je vtIo slobodni prepjev Petrarkina soneta »Piovonmi amare 
lagrime dal viso...« Oracije Mažibradić je dubrovački pjesnik iz druge 
polovice XVI. stoljeća. 

»Noć« od Michelangela. 

Priča se, da je Giovanbattista Strozzi na glasoviti Michelangelov 
kip »Noć«, koji se nalazi u Medicejskoj grobnici, kad je bio dovršen, 
prilijepio slijedeći epigram: 

Noć, što pred tobom nježno klonu speći 
Od anđela je klesana u kamen, 

A1 njezin san je i života znamen; 

Sumnjaš? Zbudi je, sama će ti reći! 

Michelangelo mu je na to odgovorio epigramom »Noć«, koji se nalazi 
u ovoj antologiji. 

»Dubrovački nadbiskup «. Tri soneta. 

Lodovico Beccadelli (1501—1572). Prelat, pjesnik i prozaist (Sto- 
ria della citta di Ragusa) bi poslan od pape Pavla, kazne radi, za nad¬ 
biskupa u Dubrovnik. S kakvom je bojazni pristupio god. 1556. Du- 

brovniku, a uz koje ga je osjećaje zauvijek ostavio, kad ga je novi 
papa Pio vratio u Italiju, razabire se iz prijevoda dvaju njegovih so¬ 
neta u ovoj knjizi. Urbino je nadimak kipara Francesca d’Amadore iz 
Casteldurante, koji je 26 godina radio kod Buonarrotija i čija je smrt 
odvratila Michelangela da putuje k nadbiskupu prijatelju u Dubrov¬ 
nik. Vladimiru Nazoru imamo zahvaliti, što je pronašao ove sonete, u 
kojima dubrovački nadbiskup, dijeleći se od Dubrovnika, pjeva pane¬ 
girik »diki Ilirije«. 

»]Va obali Pada « od Ariosta. 

Sin vladara Dela je Faeton. — Leander je plivao preko Helespon- 
ta, da se sastane sa svojom ljubavnicom Herom, Venerinom svećeni¬ 
com. Jednom tako plivajući Leander nastrada, a Hero se, očajna, baci 
u more i utopi. Ovidije, Byron i drugi pjesnici opisali su ganutljive 
zgode ovih ljubavnika. 

»Rin a l d o i Armid a« od Tassa. 

Najljepši dijelovi »Oslobođenog Jerusalima« su ljubavne epizode 
Rinalda i Armide. Rinalđo je jedan od najistaknutijih boraca na krš¬ 
ćanskoj strani, a Armida se bori u nevjerničkom taboru. U početku je 
mislila, da ga pomoću čarolija (jer ona je i u tome vješta) zamami, a 
onda ubije. Ali žena u njoj nadvlada ratnika i ona mjesto da to izve¬ 
de, zaljubljena bježi s njim na Sretne Otoke. Međutim, dva viteza izba¬ 
ve Rinalda iz vlasti čarobnice Armide. Ona mu ne može oprostiti, što 
je pobjegao, zato se vraća u nevjernički tabor, tražeći ga svuda, da 
mu se osveti. U borbi kršćani pobijede, a Armida očajna bježi. 

»Pustite me mrijetU od Ruccinija. 

Arijadna, kćerka Minosa, vladara Krete, 'i Pasifae, dala je Tezeju, 
sinu Egeja, legendarnog atenskog kralja, klupko i spasila ga iz kret- 
skog labirinta, kad je ovaj ubio Minotaura (nakaze: polučovjek i polu- 
bik). Napuštena od Tezeja na otoku Nesosu, udala se poslije za Bakha. 

»Kasno u noć u dubokoj tišinu od Montija. 

Boote je zvjezdano jato do Velikog Medvjeda, a naziva se tako, 
jer se držalo, da je ono gončin volova, koji su upregnuti u Nebeska 
kola. Boot zalazi veoma sporo i kasno u noći. 

»Plesačica« od Foscola. 

Ovaj je ulomak uzet iz Foscolova pjesmotvora »Gracije«. — Mir¬ 
ta je kao i vrapci, golubice i ruže, bila posvećena Veneri. Venera je 
žena Vulkanova, mati ljubavi i boginja ljepote. 

»Peti svibnja « od Manzonija. 

5. svibnja 1821. dan je Napoleonove smrti. Ovu je glasovitu Man- 
zonijevu odu preveo na njemački Goethe. Oda je prevedena na sve kul¬ 
turne jezike. Na hrvatski ju je preveo uz Mažuranića i P. Preradović. 
— Manzanarre, rijeka u Španjolskoj, teče pokraj Madrida. — Tana i 
Tanaj, staro ime rijeke Don u Rusiji. 

»S af in posljednji spjev « od Leopardija. 

Grčka pjesnikinja (VII.—VI. st. prije Krista). Čuvena zbog svoje- 
lirske poezije i strastvena života. U času beznađa navodno izvršila je 
samoubijstvo bacivši se s visoke hridi u more. — Errije su paklene fu- 
rije. Not je jak podnevni vjetar. Parke su kćeri pakla i noći. Po mito¬ 
logiji motaju vretence ljudskog života. Tartar je mjesto u paklu. 

»Prelazeći T o s k ansku m ar em mm od Carduccija, 

Maremma je barovita okolica uz more. 

»Ljetni san « od Carduccija. 

Biće i Lauretta su pjesnikove kćeri. — Skamandar je rijeka pod 
Homerovom Trojom. Pjesnika je obrvao san čitajući svoje najmilije 
štivo »Ilijadu«. 

»Ferrara« od D’Annunzija. 

Pod »Slavujem« pjesnik misli na Torquata Tassa, koji je živio u 
Ferrari: najprije kod kardinala Luigija d’Este, a zatim na dvoru voj¬ 
vode Alfonsa, dok nije god. 1579. zatvoren kao umobolnik u bolnici Sv, 
Ane. 

»R a v e n n a« od D’Annunzija. 

Ravenna je grad, u kojem leži Danteov pepeo. — Guidarello Gui- 
darelli, kon doti jer Cesara Borgije, umoren je na vjeru kod Faenze. 

»Kiša u boriku « od D’Annunzija. 

Hermiona je kćerka Helene i Menelaja. To ime daje pjesnik ženi, 
s kojom luta kroz šumu. 

»P u p av a c« od Montala. 

Pupavac, ptica selica duga i oštra kljuna s gustim čuperkom per¬ 
ja na glavi, zovu je i planinskim pjetlićem. O njemu su pjevali Parini, 
Foscolo i Leopardi. 

POPIS PJESNIKA 

Alfieri Vittorio (1749—1803) 

Alighieri Dante (1265—1321) 

Ariosto Lodovico (1474—1533) 
Becadelli Lodovico (XVI. vijek) 
Boiardo Matteo Maria (1430—1494) 
Buonarroti Michelangelo (1475—1564) 
Cardarelli Vincenzo (rođ. 1887) 
Carđucci Giosue (1855—1907) 
Cavalcanti Guido (1250—1300) 
Corazzini Sergio (1887—1907) 
D’Annunzio Gabriele (1863—1937) 
De’ Medici Lorenzo (1418—1492) 
Foscolo Ugo (1778—1827) 

Francesco San d’Assisi (1182 1226) 
Govoni Corrado (rođ. 1884) 

Gozzano Guido (1883—1916) 
Guinizelli Guido (1240—1276) 
Jacopone da Todi (1230—1306) 

Leopardi Giaeomo (1798—1837) 
Manzoni Alessandro (1785—1873) 
Marinetti Filippo Tommaso (rođ. 1876) 
Marino Giambattista (1569—1625) 
Montale Eugenio (rođ. 1896) 

Monti Vincenzo (1754—1828) 

Negri Ada (rođ. 1870) 

Novaro Angiolo Silvio (rođ. 1866) 
Palazzeschi Aldo (rođ. 1885) 

Parini Giuseppe (1729—1799) 

Pascoli Giovanni (1855—1912) 

Petrarca Francesco (1304—1374) 

Pistoia Cino (1270—1336) 

Poliziano Angelo (1451—1494) 

Saba IJmberto (rođ. 1883) 

Štampa Gaspara (1523—1554) 
Stecchetti Lorenzo (1846—1916) 

Tasso Torquato (1544—1595) 

Ungaretti Giuseppe (rođ. 1888) 

POPIS PREVODILACA 


Begović Milan 
Čerina Vladimir 
Deanović Mirko 
Delorko Olinko 

Ilijić Stjepko 
Kombol Mihovil 
Lozovina Vinko 
Mažuranić Ivan 
Mažibradić Oracije 
Miličić Šibe 
Nazor Vladimir 
Nizeteo Anton 
Pavelić Milan 
Petravić Ante 
Preradović Petar 
Tresić Pavičić Ante 
Vida Viktor 
Vraz Stanko 

GDJE JE STO 


Predgovor od dr. Pavla Mixa. 3 

TRINAESTO STOLJEĆE 


Sv. Franjo Asiski: Popijevka suncu (II cantico del 

sole). — Prev. M. Pavelić. 13 

Jacopone da Todi: Kristova tužaljka nad grješni- 

kom (Pieta e giustizia di Cristo). — Prev. M. Pavelić 15 

Guido Guinizelli: Ljubav i plemenština srca (Al 

cor gentil). — Prev. V. Lozovina.20 

Guido Guinizelli: Sonet (Pur a pensar). — Prev. 

VI. Nazor.23 

Guido Cavalcanti: Posljednja izgnanikova pjesma 
(Perck’io non spero di tornar giammai). — Prev. V. 
Lozovina . 24 


ČETRNAESTO STOLJEĆE 

D ante Alighieri: Sonet (T anto gentile e tanto one- 

sta pare). — Prev. M. Kombol ..26 

Dante Alighieri: Francesca da Rimini (odlomak V. 

pj. Pakla — Inferno). — Prev. M. Kombol .... 27 

D ante Alighieri: Pakao (Inferno, VII canto). — 

Prev. M. Kombol.32 

Dante Alighieri: Smrt kneza Ugolina ( Inferno). — 

Prev. P. Preradović.37 

Dante Alighieri: Raj (odlomak 31. pj. Paradiso). — 

Prev. M. Pavelić.42 

Cino daPistoia: Sonet (Uomo smarrito che pensoso 

vai). — Prev. O. Delorko.46 

Francesco Petrarca: Dažde mi suzice (Piovonmi 

amare lagrime dal viso). — Prev. O. Mažibradić . . 47 


Francesco Petrarca: Sonet XXXV (Solo e penso¬ 
so i piii deserti campi). — Prev. M. Kombol .... 48 

Francesco Petrarca: Sonet LXI (Benedetto sia ’l 

giorno e ’l mese e V anno). — Prev. Stanko Vraz . . 49 

Francesco Petrarca: Sonet CLIX (In qual parte 

del ciel, in quale idea). — Prev. VI. Nazor.30 

Francesco Petrarca: Sonet CCCXI ( Quel rosigni- 

uol che si soave piagne). — Prev. O. Delorko ... 51 

Francesco Petrarca: Sonet CCCXXXIII (Ite, ri¬ 
me, dolenti, al duro sasso). — Prev. A. Tresić Pavičić 52 

PETNAESTO STOLJEĆE 

Lorenzo de’Medici: Tako ljubezno zove moja dra- 
da (Si dolcemente la mia donna chiama). — Prev. A. 
Nizeteo.53 

Lorenzo de’ Medici: Sonet (Belle, fresche e pur- 

puree viole). — Prev. O. Delorko.54 


182 


Angelo Poliziano: Ljubavni pogled (Un amoro- 


so sguardo). — Prev. A. Nizeteo.55 

Matteo Maria Boiardo: Sonet (Con qual piogia 

nojosa e con qual tempo). — Prev. O. Delorko ... 56 


ŠESNAESTO STOLJEĆE 

Michelangelo Buonarroti: NoćfjLa notte). — 

Prev. M. Kombol.57 

Michelangelo Buonarroti: Sonet (Deh fammiti 

vedere in ogni loco). — Prev. VI. Nazor.58 

Michelangelo Buonarroti: Živim od moje smr¬ 
ti (Divo della mia morte). — Prev. A. Nizeteo ... 59 

Buonarroti i Beccadelli: Kadbiskup dubrovački. 

Tri soneta. — Prev. VI. Nazor.60—62 

Lodovico Ari o sto: Na obali Pada (Su la riva del 

Po). — Prev. 0. Delorko.63 

Gaspara Štampa: Sonet ( Chi vuol conoscer, donne, 

U mio signore). — Prev. 0. Delorko.64 

Torquato Tasso: Epigram (Un ape esser vorrei). — 

Prev. A. Nizeteo.65 

Torquato Tasso: Sonet (Tu parti, rondinella, e poi 

ritorni). — Prev. O. Delorko.66 

Torquatto Tasso: Rinaldo i Armida (iz Oslobođe¬ 
nog Jerusalima: Allor si ferma a rimirar Rinaldo). — 

Prev. M. Kombol .... 

sedamnaesto STOLJEĆE 


'G i o v a n n i Battisti Marino: Pjevač (11 rosigni- 

uolo cantante). — Prev. V. Vida . 72 

Ottavio Rinuccini: Pustite me mrijeti (Lasciate mi 

morire). — Prev. A. Nizeteo ..73 

OSAMNAESTO STOLJEĆE 

G i u s e p p e P a r i n i : Ali se noć pokorava (Ma la notte 

segue). — Prev. A. Nizeteo.75 

Vittorio Alfieri: Duh je spreman (Lo spirito e 

pronto). — Prev. VI. Nazor.76 

Vincenzo Monti: Kasno u noć, u dubokoj tišini (Alta 

e la notte, ed in profonda calma). — Prev. O. Delorko 77 

DEVETNAESTO STOLJEĆE 

Ugo Foscolo: Moj lik (II proprio ritratto). — Prev. 

VI. Nazor. 79 

Ugo Foscolo: Plesačica (Spesso per altre eta, se Vidi¬ 
oma). — Prev. A. Nizeteo. 80 

Ugo Foscolo: Ljubljenoj (Ali’ umata). — Prev. O. 
Delorko. 

Ugo Foscolo: Večeri (AUa sera). — Prev. V. Lozovina 82 

Alessandro Manzoni: Peti svibnja (U cinque 

maggio). — Prev. I. Mažuranić. 83 

Giacomo Leopardi: Beskonačnost ( L’ infinito). — 

Prev. S. Miličić.87 

Giacomo Leopardi: Blagdansko veče (La sera del 

di di fešta). — Prev. A. Nizeteo.88 

Giacomo Leopardi: Mjesecu (AUa Luna). 

Prev. S. Miličić ... 99 

Giacomo Leopardi: Svojoj dragoj (Alla sua don- 

na). — Prev. VI. Nazor.91 

Giacomo Leopardi: Uspomene (Le ricordanze). —- 

Prev. S. Miličić .. 93 

Giacomo Leopardi: Posljednji Safin spjev (Ultimo 

canto di Saffo). — Prev. Stj. Ilijić.99 

Giacomo Leopardi: Tišina iza oluje (La quiete do- 

po la tempesta). — Prev. A. Petravić.102 

Giacomo Leopardi: Zalazak mjeseca (II tramonto 

della Luna). — Prev. A. Petravić '..104 

Giosue Carducci: Prelazeći toskansku maremu 
(Traversando la maremma toscana ). — Prev. O. De¬ 
lorko .I 97 

Giosue Carducci: Nostalgija (Kostalgia). — Prev. 

VI. Nazor. 108 

Giosue Carducci: Na trgu sv. Petronija (Kella pi- 

azza di San Petronio). — Prev. A. Petravić . . . . 110 

Giosue Carducci: Fantazija ( Fantasia). — Prev. VI. 
Nazor.. 

Giosue Carducci: Na brdu Mariju (Su monte Ma¬ 
rio). — Prev. A. Petravić. 

Giosue Carducci: Ljetni san (Sogno d’estate). — 

Prev. VI. Nazor.114 

Lorenzo Stecchetti: Organet svira (Livoli). — 

Prev. VI. Nazor.116 

Giovanni Pascoli: Pjesma vrela. — Prev. VI. Nazor 117 

Giovanni Pascoli: Moja večer (La mia sera). — 

Prev. VI. Nazor.120 

Giovanni Pascoli: Sluškinjica iz planine (Laser- 
vetta di monte). — Prev. O. Delorko. 

Giovanni Pascoli: Srušeni hrast ( La quercia ca- 
duta). — Prev. VI. Nazor. 

Gabriele D’Annunzio: Riječ (La parola). — Prev 
VI. Nazor... 

Gabriele D’Annunzio: Ferrara (La citta de l’ si- 

lenzio). — Prev. A. Nizeteo.125 

Gabriele D’Annunzio: Kiša u boriku ( La pioggia 

nel pineto). — Prev. VI. Nazor.126 

Gabriele D’Annunzio: Ravenna (Ravenna). — 

Prev. VI. Nazor.131 

Gabriele D’Annunzio: Fiesolanska večer ( La sera 

fiesolana). — Prev. VI. Nazor.132 

DVADESETO STOLJEĆE 


Angiolo Silvio Novaro: Mila si mi ( Cara mi sei). 

— Prev. A. Nizeteo. .134 

Ada Negri: Pitanje bez odgovora (La domanda senza 

risposta). — Prev. A. Petravić . . . . . . . . . 135 

Ada Negri: Ljiljan (U giglio). — Prev. A. Petravić . 137 

Filippo Tommaso Marinetti: Osuđeni jedre¬ 
njak (II veliero condannato). — Prev. A. Nizeteo . . 138 

Ardengo Soffici: Duga (L’arcobaleno). — Prev. VI. 

Čerina .140 


Guido Gozzano: Nada (Speranza). — Prev. VI. Na- 


. 144 


Guido Gozzano: Najljepši otok (La piu bella). — 

Prev. VI. Nazor.145 

Umberto Saba: Koza (La capra). — Prev. M. Deano- 


Umberto Saba: Stado (La greggia). — Prev. VI. Na- 


. 148 


Corrado Govoni : Znaci proljeća (Le cose che fau¬ 
no primavera). — Prev. O. Delorko.149 

Corrado Govoni: Na groblju u Korbeti (Kel cimi- 

tero di Corbetta). — Prev. O. Delorko.151 

Sergio Corazzini: Sestri (A la sorella). — Prev. VI. 

Nazor.453 

Sergio Corazzini: Objava (II bando). — Prev. O. 

Delorko . 154 

Aldo Palazzeschi: Bolesna česma ( La fontana ma- 

lata). — Prev. M. Begović.155 

Vicenzo Cardarelli: Djevojče (L’ adolescente ). — 

Prev. M. Begović.158 

Vicenzo Cardarelli: Ljubav (Amore). — Prev. A. 

Nizeteo . . 161 

Giuseppe Ungaretti: O noći (O notte). — Prev. 

O. Delorko.162 

Giuseppe Ungaretti: Gdje svijetlo . . . (Dove la 

luče). — Prev. A. Nizeteo.163 

Giuseppe Ungaretti: Prokletstvo ( Dannazione ). 

Prev. A. Nizeteo. 164 

Eugenio Montale: Pupavac (Upupa). — Prev. A. 

Nizeteo.165 

Eugenio Montale: Mediteran ( Mediterraneo). — 

Prev. V. Vida. 166 


BILJEŠKE I OBJAŠNJENJA 


Napomena urednika.167 

Bilješke o pjesnicima ove antologije.- 169 

Objašnjenja o pojedinim pjesmama.174 

Popis pjesnika. .178 

Popis prevodilaca. 180 

TALIJANSKE KNJIGE 

izdane u hrvatskim prijevodima od god. 1913—1939 

u 

»ZABAVNOJ BIBLIOTECI« 

God. 1913. 

Ne e r a: »Senio« i »Knjiga mojega sina« (Senio e II libro 
di mio figlio). 

God. 1916. 

Grazia Deledda: »Nostalgije« (Hostalgie). 
Matilde Serao: »Slava životu« (Evviva la vita!). 

God. 1917. 

Luciano Zuccoli: »Farfui« (Farfui). 

Antonio Fogazzaro: »Daniele Cortis« { Daniele 
Cortis). 

God. 1919. 

Luciano Zuccoli: »Strelica u slabinama« (La freccia 
nel fianco). 

God. 1921. 

Guido da Verona: »Mirni Bluette« (Mirni Bluelte). 
Guido da Verona: »Život se počinje sutra« (La vita 
commincia domani). 

Luciano Zuccoli: »Skriveno nedjelo« (11 maleficio 
occulto). 

Gabriele D’Annunzio: »Slast« (II piacere). 

God. 1922. 


God. 1929. 


Ugo Ojetti: »Igra ljubavi« (II gioco dell’ amore). 

Luciano Zuccoli: »Loredanina ljubav« ( L’ amore di - - 
Loredana). 

God. 1923. 

Gabriele D’Annunzio: »Triumf smrti« (' Trionfo 
della rnorte). 

Matilde Serao: »Nije odgovorila« (Ella non rispose). 

God. 1924. 

Mario Puccini: »Djevica i mondena« (La vergine 
e la mondana). 

God. 1925. 

Amalija Guglielminetti: »Muškarčeva osveta« 
(La rivincita del maschio). S predgovorom od Piti- 
grilli-a. 

God. 1926. 

Guido da Verona: Cleo, robes et manteaux. 

God. 1927. 

Luigi Pirandello: »Pokojni Matija Pascal« (11 fu 
Matija Pascal). 

God. 1928. 

Michele Saponaro: Fiorella. 

Flavia Steno: »Nova Eva« (La nuova Eva). 


Fausto Maria Martin i: »Srce, koje si mi dao« (II 
cuore che tu mhai dato). 

God. 1931. 

Garolina Invernizio: »Moderna grešnica« (Pec- 
catrice moderna). 

God. 1932. 

Emilio Salgari: »Crni gusar« (11 corsaro nero). 

Luciano Zuccoli: »Sablazan bahantkinja« (Lo scan- 
dalo delle Baccanti). 

Ada Negri: »Samotarke« (Le solitarie). 

God. 1934. 

Annie Vivanti: Vae victis! 

Cesarina Lupati: »Niirnberške lutke« (1 fantocci di 
Korimberga). 

God. 1935. 

Italo Svevo: »Mlada starost« (Senilita). 

God. 1936. 

Annie Vivanti: Ka ja tripudians. 

God. 1938. 

AntonioBelltramelli: »Sjena badema« (L’ ombra 
del mandorlo). 

